text:
Hevur teknað til bøkur, skúlabøkur, plakatir og til avísir.
Tekningarnar hjá honum eru m.a. kendar frá skúlabókum sum Hervør og Høgni í Triðja og rættar-tekningunum frá føroyskum kriminalmálum.
Hann hevur undirvíst vaksnum og børnum í tekning í nógv ár, eisisini í klasisku teknidisiplinini croquistekning. Harumframt arbeiðir hann eisini sum grafikari og sniðgevur m.a. heimasíður.
Hann er útbúgvin listahandverkari frá Danmarks Designskole, har hann er útbúgvin grafikari/illustrator (Master). Hann brúkar bæði digitalt teknibretti og traditionellu tekniamboðini, sum blýant, pensil og pappír.
2 ára sjónleikaraútbúgving frá Tidens Teater í Århus 1990
3 ára útbúgving sum lærari í F.M.Alexandertøkni frá Alexanderskolen í Kbnhvn., 2001 – 2004
Áhugin fyri sjónleiki er sprottin úr sjónleikarumhvørvinum í Kvívík í 70´unum. Havi arbeitt sum yrkisleikari í Føroyum síðani 1990. Fyrst í “Grímu”, síðani á Tjóðpallinum – sum sjónleikari, leikstjóri, rithøvundur og skeiðshaldari. Stovnaði í 2010 saman við øðrum leikbólkin “Grugg”.
Havi t.d. spælt við í Sjeynda Boð, Dario Fo 1991, Dreymur Jóanssøkunátt, W. Shakespeare 1998, Húsið hjá Bernardu Alba, Lorca 1995, Nord Ost, Torsten Buchsteiner 2008, Breaking the Waves, Lars von Trier 2012.
Leikstjórnað m.a. Hurlivasi í Lítluvík 1992, Snati 1996, Myrkursins Børn 2013 umframt fleiri Ólavsøkukabarettir í Sjónleikarhúsinum.
Tók saman við øðrum stig til at seta føroyskar røddir til teknifilmar í sjónvarpinum, og havi í nógv ár arbeitt við tí.
Havi egið virkið, har eg bjóði undirvísing i m.ø. rødd og tekstframburði – umframt at eg arbeiði nógvsum undirhaldari til veistlur o.a
Skrivað leikrit – m.o :
Grumma Grimhild – saman við Biritu Mohr 1997
Fótur í Hosu – saman við Hans Tórgarð 1999
Myrkursins Børn – settur upp á Tjóðpalli Føroya várið 2013
Síðan 2000 havi eg arbeitt kontinuerligt saman við Nadine George of The Voice Studio in London. Nadine George hevur ment ein arbeiðshátt í rødd og textarbeiði, bygdur á hennara arbeiði saman við kenda sjónleikaranum og undirvísaranum Roy Hart. Havi undirvíst nógv í hesum arbeiðshátti: Á skeiðum við sjónleikarum, deknum, starvsfólkið á barnagørðum. Í fleiri umførum undirvíst á Føroya Lærara- og Pædagogskúla, og á skeiðum fyri lærarum á Nám.
Pernille Falch Heinesen er fødd 30. oktober í 1968. Hon er útbúgvin “ædelmetal formgiver”.
Útbúgving:
2010-2013 Institut for Ædelmetal
2011 Assistentur eitt summar hjá smykkulistakvinnu Terhi Tolvanen, Frakland.
2008-2009 Útbúgvin á Guldsmede Højskolen í Keypmannahavn.
Framsýningar og verkætlanir:
2010 Prosjekt við Galleri Bærbart – Helle Bjerrum.
2011 Bólkaframsýning ” Brocherne” Galleri Iron Inc, København
2011 Bólkaframsýning “Her, nu og I morgen”, Goldfingers , København
2011 Bólkaframsýning á “Copenhagen Jewellery Fair”. Bella Centret
2011 Prosjekt “I tråd med verden”. Ishøj kommune, Integrations fællesskab
2012 Prosjekt og smykkugerð við Narotam Manandhar/Nepal. “To kulturer mødes”.
2012 Prosjekt “Kultursmykker Bellahøj”. København
2013 Avlæringarframsýning Galleri Pi, København
2014 Várfrámsýningin 2014
2014 Minningarframsýning i Galleri Goldfingers, København
2015 Várfrámsýningin 2015
2015 Hugskots, -konseptmenning og samskipa myndatøku og framsýning “Grind í Karry” MYNDAFRAMSÝNING & MENTANARLIGT RÍKIDØMI, Tórshavn.
Limur:
2013 Limur í Foreningen for Danske Kunsthåndværkere
2013 Nevndarlimur í Designfelagnum.
2014Limur í Listahaskúla Føroyar
2015Limur í Føroysk Myndlistafólk
Arbeiðsøki:
Náttúran Í royndunum við smykkulistini fái eg íblástur í føroysku náttúruni. Eg eri eksperimenterandi og strembi eftir at finna nýggjar hættir at arbeiða og viðgera hetta føroyska tilfar. Eg havi ment ein hátt at garva fiskaskræðu, vembur, vil o.a. Hetta er ein arbeiðsháttur, sum hevur verið nógv brúktur í smykkunum eg higartil havi gjørt.
Tá ið vit hitta aðrar mentanir Tá ið vit hitta aðrar mentanir, verður “eitt triðja” til. Tann fremmandi, eg og hetta “triðja”. Hetta haldi eg er sera áhugavert. Eg ynski við mínum smykkum at vísa á mentanarligar førleikar, sum gera, at tað ber til at samskifta fordómsfrítt millum fólk við ymiskum mentanum.
Jóhan Martin Christiansen er føddur í 1987 í Tórshavn, og nú búðsitandi í Keypmannahavn. Hann er útbúgvin Master of Fine Arts frá kunstakademiinum í Malmö í 2014.
Verkini hjá Jóhan Martin Christiansen snúgva seg oftani um sambandi millum mál/poesi, tað fysisku verðina og kroppin, sum tilsamans mynda grundleggjandi tól listamansins. Ein stór kelda til íblástur er m.a skýmingin, tá ið dagsljósi skiftur frá litum til gráskala, løtan, tá ið alt gerðst kámari og tó enn tíðiligari og verður umskapað til poesi. Tað vit kalla ‘eftirmyndina’, sum er myndin, ið bliknar á nethinnuni eftir at upprunaliga myndin er burtur – hetta skrivar J. W. Goethe um í síni litlæru.
Christiansen roynir eisini at fanga tómleikan, og finnur burturbeindar pappkassar, sum hann síðani ger gipsavstoypingar burturúr ella tekur kopiir av, sum verða skanna inn og printað sum stórskala fotomyndir.
Harumframt arbeiðir Christansen eisini við foto, video/ljóð/tekst, tekstil, grafikki. Tekstilverkini verða litað í ymiskum løgum, so sum blekk, reyðvín, te osv. Hesi verk eru sum kroppar, har ið javnágin eru sum ein koreografi av tyngdarmegini. Við føroyska málinum sum útgangsstøð,i kannar Christiansen, hvussu mál boytist og rekur, tá ið tað verður umsett úr sínum upprunaliga samanhangi og verður tí til nakað annað. Somuleiðis skrivar Christiansen eisini greinar, samrøður o.lík.
Seinast hevur hann sýnt fram í Føroyahúsinum í Keypmannahavn við framsýningini Repeated Passages. Hanging Landscapes. Framsýningar sum eisini kunnu nevnast eru DRESS í Steinprent (2014), LIGHTGREEN, DAYDREAM, EYESHADOW í KHM Gallery, Malmö (2014), The Hot Show Galleri Nicola Wallner, Keypmannahavn (2015), UNDERSTRØM ARoS, Århus (2014) og FAREWELL 427, Riga (2014).
Listaskúli Føroya hevur pláss fyri undirvísarum. Nógv góð listafólk eru longu á listanum, men pláss er fyri fleiri eldsálum.
Listaskúli Føroya er ein arbeiðsbólkur undir LISA, Listasambandi Føroya. Endamálið við Listaskúlanum er at veita undirvísing á høgum støði í skapandi lærugreinum ástøðiliga og ítøkiliga.
Heystskráin verður nú løgd til rættis
Í heyst fara vit undir okkara fyrstu skeið og sita í løtuni og leggja fyrstu heystskránna til rættis. Ert tú virkið listafólk hevur tú nú møguleika at melda teg til at vera við. Ynski er at fáa ein breiðan hóp av undirvísarum, sum umboða ymisk øki innan listagreinarnar.
Sum partur av undirvísaratoyminum á Listaskúlanum ert tú við í einum tvørlistarligum forum fyri list í Føroyum og kanst vera við til at hækkað støði á undirvísingini og listafatanini í landinum sum heild.
Dentur verður lagdur á, at støðið er høgt, tískil skulla undirvísarar á listaskúlanum lúka tvær av hesum trimum treytunum:
Prógv um minst trý ára útbúgving á Bachelor-støði við denti á listafakligt háttalag.
Prógv um minst trý ára listarligar arbeiðsroyndir, har arbeitt hevur verið burturav við listagreinini.
Skrivlig viðmæli frá minst trimum lærarum á skúlanum og/ella viðurkendum listafólkum innan ávísu listagreinina.
Framferðarháttur – Send okkum títt CV
Hevur TÚ hug og førleikar at vera ein av teimum, ið verður við til at mynda skúlan, ert tú vælkomin at senda títt CV og møgulig uppskot til skeið til listaskulin@gmail.com. Spurningar kunnu eisini sendast somu t-postadressu.
Gunnvá Zachariasen (f. 1973) byrjaði at spæla sjónleik í Sjónleikarhúsinum fyrst í 1990’unum. Hon var við í fleiri Ólavsøkukabarettum og Leikhúsjólum, umframt leikum hjá Havnar Sjónleikarafelag og var onkutíð gestaleikari í leikbólkinum Grímu.
Gunnvá fór á sjónleikaraháskúla í norðurlendska fólkaháskúlanum í Kungalv, Svøríki.
Har fekk Gunnvá av álvara alsk til sjónleik og byrjaði at lesa dramaturgi á Århus Universitet. Men Gunnvá vildi heldur standa á palli heldur enn lesa um pallist. Hon søkti og kom inn á Statens Teaterskole í Keypmannahavn, hagani hon var útbúgvin sjónleikari í 2000.
Síðani hevur Gunnvá starvast á ymsum leikhúsum í Danmark (Theatre La Balance, Aveny-T, VidenskabsTeatret, Teater Masken, Blumenbach Instituttet o.ø.), hon var partur av sjónleikarakollektivinum International Theatre Collective, sum hon ferðaðist saman við í USA og Kanada í 2004-05.
Eisini hevur Gunnvá javnan verið á palli við Leikhús Grímu og á Tjóðpalli Føroya, eitt nú við leikum so sum Ginu Søgur, Í óðamansgarði, Limbo, Nordost, Snati, Reinsan, Breaking The Waves og fleiri øðrum, umframt at hon hevur lagt rødd til mangar teknifilmar og søgur í útvarpi og sjónvarpi.
Hon var við at stovna leikbólkin Tvazz í 2006 og hevur framleitt og spælt í leikum so sum Køksdrotningarnar, Fundamentalisturin, 4.48 Psykosa, Tey óndu, Stovugenturnar.
Gunnvá undirvísir eisini nógv í sjónleiki, kropp, rødd, samskifti og framburði og fyriskipar tiltøk, leikir og festivalar innan leiklist.
Hon tekur í løtuni eina diplom útbúgving í list og mentanarmiðlan fyri børn og ung á Den Danske Scenekunstskole/University College Sjælland.
Hevur útgivið 19 bøkur – skaldsøgur, stuttsøgur, ævintýr, sjónleikir og myndabøkur, bæði fyri børn, ung og vaksin. Serliga er hon kend fyri bøkurnar um skrímslini, sum hon skrivar saman við svenskum og íslendskum høvundum og sum eru umsettar og útgivnar á 15 málum kring allan heimin.
Hon hevur havt skeið í skriving síðani 1996. Hetta hava verið bæði longri grundskeið í kreativari skriving og styttri konsentreraðar høvunda-verkstovur. Hon hevur undirvíst fólk í øllum aldrum og samfelagsbólkum.
Rakel Helmsdal er multilistafólk sum hevur egið marionettleikhús, Karavella Marionett-Teatur, sniðgevur bæði øllum í leikhúsi sínum og fæst við aðra list. Hon er eisini verkætlanarleiðari á ymsum stórum verkætlanum fyri ungdómsmentan t.d. Ung í Føroyum.


c: text/html

text:
Brasilia er á heimsstøði, tá tað snýr seg um íverksetaravirksemi, og samstundis er Brasilia eitt av heimsins mest mentunarligu opnu londum.
Brasilia verður mett at vera ein av heimsins týdningarmiklastu vakstrarmarknaðum. Ein av orsøkunum til hetta er ein íverksetara andi á heimsstøði. Næstan fimti hvør brasiliari (17,5 %) í arbeiðsførum aldri hevur eina nýstovnaða fyritøku.
Hetta merkir, at Brasilia er á odda á íverksetarahermótinum samanborið við hini trý BRIK londini – Russland, India og Kina. Og Brasilia liggur langt oman fyri íverksetaravirksemi í vanligum OECD londum.
31 % av teimum brasiliansku íverksetarunum hava stovnað egna fyritøku av neyð. Tað er vanlig heimaframleiðsla, sum fyri nøkur kann vera einasti máti at fáa eina inntøku. Tað er eitt rák, ið er meiri útbreitt í londum, sum eru í menning, meðan færri íverksetarar av hesum slagi eru í meiri múgvandi londum við umfatandi sosialum veitingum og vælferðarskipanum. Til samanberingar kann nevnast, at í Danmark er samsvarandi tal fyri persónar í arbeiðsførum aldri við nýstovnaðari fyritøku 8 %. Í Føroyum hava vit ikki hagtøl fyri íverksetaravirksemi.
Kelda: DI

robotstxt: allowed

filter: keep


text:
Norðhavnin eigur at víðkast saman við ger av frystitunli
Hvussu sær framtíðin við Norðhavnini í Ánunum út, er ein av spurningunum, vit eiga at taka upp til umrøðu og støðutakan sum skjótast, og hvussu vit á besta hátt víðka um hesa sera góðu og væl umtóktu havn.
Tað var av mongum sáddur ivi um verkætlanina, at byggja altjóða havn í Ánunum, hetta var ørskapur og burturspiltur skattapeningur. Men vit vórðu fleiri, sum trúðu uppá hesa stóru verkætlan, og við treysti fóru vit av álvara undir byggingina og lótu okkum ikki ræða av afturhaldskreftum. Vit gjørdu gagn av grótinum, sum kom úr Norðoyatunlinum og bjóðaðu arbeiði út og hetta arbeiði gekk sera væl, og vit bygdu í fyrstu atløgu 200 metra atløgusíðu vid 12 metra dýpi. Skjótt sást, at 200 metrar var alt ov lítið og tí bleiv avtala gjørd við partafelagið hjá Christian í Grótinum og Klaksvíkar Kommunu í einum leasingsáttmála at byggja 117 metrar afturat verandi havn, har Klaksvíkar Kommuna hevði ræðisrættin.
Sigast má, at henda verkætlan hevur verið og er ein sólskinssøga, sum hevur givið Klaksvíkar kommunu stórar inntøkur, og av mongu skipunum, hava tey harafturat givið nógv arbeiði til atløgdu vinnuna, tí vit síggja støðugt, at plásstrot er har norðuri, so nógv stór skip liggja har.
Vinnan og Klaksvíkar kommuna mugu ganga hond í hond at fremja átøk, økinum til góða, tí mugu enn betri og rúmkaðir karmar gerast um okkara høvuðsvinnu og tí er neyðugt, sum skjótast, at taka lógvatak fyri at fremja áhaldandi útbyggjan og her hugsi eg serliga um at útbýggja Norðhavnina, og besti háttur at fremja hetta, er at gera ein frystitunnil undir Ánavegin og gera brúk av grótinum til at fylla norðureftir, sum gevur grundarlag fyri størri atløguplássið.
Tað tykist, sum vinnu og teknisk mál ikki fáa størstu raðfesting, men nú mugu vit leggja alla orku í, at fáa framt útbyggingina í Ánunum, so fjølbroyttar útbyggingar kunnu gerast á landi.
Við vón um, at gongd aftur kemur á útbyggingina av Norðhavnini, vil eg heita á vinnuna og myndugleikarnar um, at gera eina felagsloysn. Tað hava vit megna fyri, hví so ikki eisini í hesum sera týdningarmikla máli.


text:
Jan Müller
12.02.2018 - 19:34
Faroe Petroleum hevur eftir øllum at døma gjørt eina sera góða avtalu við oljufelagið Suncor Eneregy Norge, har tað selur 17,5% av sínum ognarluti í útbyggingini av Fenja oljufeltinum á norska landgrunninum fyri knappar 450 mió. kr. Faroe Petroleum fer eftir søluna at eiga 7,5% í Fenja. Sølan hevur við sær, at luturin hjá Faroe Petrolum í útbyggingini, sum tilsamans kostar 10,2 mia. norskar kr., fer at vera umleið 700 mió. kr. Fenja oljukeldan goymir umleið 100 mill. tunnur av olju og gassi.
Graham Stewart, stjóri í Faroe Petroleum sigur seg vera væl nøgdar við søluna. At fáa eitt so væl grundað oljufelag sum Suncore við í útbyggingina av Fenja vísir, at her er talan um eina dygdargóða útbyggingarverkætlan. ”Vit síggja fram til at arbeiða saman við Suncore”, sigur hann. Fenja er annars ein týðandi varði í virkseminum hjá Faroe Petroleum, nú tað hevur verið við til at finna oljukelduna, bora avmarkingarbrunnar og nú vera partur av útbyggingini.


text:
Danmark ætlar at steðga føroyskum virksemi í altjóða samfelagnum
Enn einaferð gongur sjón fyri søgn, at Danmark er ein fótongul fyri uttanríkispolitiskum framstigum hjá Føroyum. Tað seinasta er ein fráboðan frá danska uttanríkisráðharranum um, at Grønland, Ísland og Føroyar ikki sleppa at samstarva við støði í nýggju samstarvsavtaluni landanna millum, tí hann fer at ógilda avtaluna.
Sum grannar í Norðuratlantshavi hava Føroyar, Grønland og Ísland sjálvandi fleiri felags áhugamál og samstarva á nógvum økjum. Arktis. Samhandil. Fiskiveiða. Vit eru ikki limir í ES. Ferðavinnan veksur við rúkandi ferð um okkara leiðir. Okkara grannatjóð fyri sunnan er á veg úr ES, og tað fer at hava stóra ávirkan á viðurskiftini í Norðuratlantshavi. Dømini eru fleiri.
Samstarvið í Útnorðri hevur nógv ár á baki og fleiri samtyktir og avtalur eru gjørdar hesi árini. Fyri at leggja samstarvið í eina fasta legu, skrivaðu uttanríkisráðharrarnir Guðlaugur Guðlaugsson, Erik Jensen fyri Suku K. Fredriksen og eg undir eina einfalda semju 31. august í ár. Vit trý vóru satt at siga samd um, at tað er ein skylda mótvegis okkara londum og landafrøðiliga grannalagi at samstarva væl í einum skipaðum karmi. Neyvt samstarv verjir og fremur okkara egináhugamál og felags áhugamál í útnorðurhøpi. Mótvegis okkum sjálvum og umheiminum.
Stutt eftir at semjan var gjørd, komu harraboð úr danska uttanríkisráðnum um, at tey góðtaka ikki avtaluna. Verður hon ikki broytt, fer danski uttanríkisráðharrin at boða Íslandi frá, at Útnorðuravtalan ikki hevur rættarvirknað. Danir meta, at Føroyar og Grønland eru farin útum heimildirnar í uttanríkispolitksu lógini við at undirskriva eina avtalu við annað land uttan margháttliga forstavilsið “Kongeriget Danmark for såvidt angår.” Harumframt hava danir heft seg við, at avtalan fevnir um “onnur mál av felags áhuga” og “uttanríkispolitikk,” sum ikki eru yvirtikin málsøki.
Hyggja vit nærri at avtaluni, er hon í roynd og veru ein politisk yvirlýsing. Og hvønn Føroyar koma ásamt um politiskar yvirlýsingar við, gera vit einsamøll av. Munurin á eini avtalu og eini yvirlýsing er, at avtalan ber í sær ávísar skyldur og ávís rættindi. Útnorðuravtalan er ikki annað enn ein neyv yvirlýsing, sum ber heitið avtala. Hon áleggur ikki Føroyum nakrar serligar skyldur ella veitir okkum serlig rættindi.
Eg havi á fundi og í brævaskifti við Anders Samuelsen, danska uttanríkisráðharran, sagt, at vit alla tíðina hava mett avtaluna at vera somikið óítøkiliga, at hon er at rokna sum ein yvirlýsing. Ein karmur at kjølfesta neyvari samstarv í.
Vit síggja hetta sum ein spurning um at reka politikk. Um innihald. Heldur enn at viðurkenna tað, heftir danski uttanríkisráðharrin seg við einstakar orðingar við støði í eini strangari tulking av uttanríkispolitisku lógini. Politiski veruleikin verður skúgvaður til viks, og løgfrøðiligir múrar verða nýttir sum undanførsla.
Tað er trupult at taka ein mótpart í eini ósemju fyri fult, tá hann hvørki er til at høgga ella stinga í. Við at døma tað ólógligt at semjast um at hittast at umrøða mál, sum Føroyar, Grønland og Ísland hava til felags, sær Anders Samuelsen trøll á alljósum degi. Semjan er ikki annað enn eitt natúrligt fet ímóti skipaðum samstarvi, nú heimurin lítur norðureftir.
Uttanríkispolitiska lógin er eitt haft um beinið á Føroyum. Vit sleppa ikki at verja og fremja okkara egnu áhugamál úti í heimi. Tað er danska mótstøðan ímóti Útnorðuravtaluni enn eitt talandi dømi um. At haftið verður táttað, so vit ikki fáa flutt okkum.
Vit hava ferð eftir ferð hoyrt danskar myndugleikar – við sjálvum forsætisráðharranum á odda – tosa um javnbjóðis samstarv millum Danmark, Grønland og Føroyar. Men eg má eftir tvey ár í landsstýrinum ásanna, at vit als ikki eru javnbjóðis partar. So seint sum fyri einum mánaði síðan varð danska grundlógin brúkt sum forðing fyri, at Føroyar fáa limaskap í Norðurlandaráðnum.
Fyri okkum er talan um eina einfalda semju við Grønland og Ísland um at arbeiða víðari við eini røð av málum, ið kunnu gagna okkum. Ikki um eina roynd við beráddum huga at fara útum okkara heimildir.
At halda fast um, at semjan millum londini í Útnorðri er at meta sum ein bindandi sáttmáli eftir fólkarætti og eigur at viðgerast hareftir, er at skjóta spurvar við kanónum.
Tí haldi vit fast um avtaluna. Og tá ítøkilig stig til samstarv verða tikin, ætla vit, sum ásett, at kunna danir um hetta.
Nú útlit eru fyri, at danska Uttanríkisráðið fer at gera okkum ómyndig við at steðga eini semju við tvey onnur lond, er stundin komin veruliga at endurskoða uttanríkispolitisku lógina. Ongantíð ov skjótt.
Føroyar hava ikki ráð til danskt smásinni og formligt erkvisni í uttanríkispolitiskum viðurskiftum longur. Vit hava tørv á og rætt til at røkja okkara egnu áhugamál mótvegis øðrum londum. Tað er ikki bara eitt politiskt ynski, men ein skylda móti fólkinum og vinnuni í Føroyum.
Poul Michelsen, landsstýrismaður í Uttanríkis- og Vinnumálum
Kelda: uvmr.fo/kunning/tidindi/danmark-aetlar-at-stedga-foroyskum-virksemi-i-altjoda-samfelagnum/
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
Løtan er ikki røtt
2.400 pendla til Havnar hvønn dag
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Skráin
Vísindavøkan verður í Perluni, Reinsarínum, Ostahúsinum og á Perlutorginum fríggjadagin 29. september frá kl. 8.00 til 18.00.
Kl. 8.15 – Setan av Vísindavøkuni - Gunvør Balle, varaborgarstjóri, setur Vísindavøkuna
Kl. 8.15 - 18.00 – Framsýningar og samvirkin tiltøk kring evnið Tilfeingi
Kl. 8.30 -12.30 – 8 Framløgur á 15 min. fyri miðnámsskúlanæmingum og øðrum - sí framløgur her
Kl. 9.30 - 17.30 – Telt á p-økinum við Hvonn, har lærarar og næmingar í Hoydølum skipað eksperiment fyri næmingum frá mið- og hádeild
Kl. 13.00 Kunngerð av vinnara av kappingini Ársins Vitanarfróðu. Vit stroyma frá handanini.
Kl. 15.00 Handan av ársins Miðlaheiðursløn. Vit stroyma frá handanini.
Kl. 15.30 -17.00 – 5 framløgur á 15 min. fyri øll - sí framløgur her
Kl. 18.00 – Vísindavøkan endar
Aftaná verður afturlatið tiltak fyri øll umboð hjá stovnunum, sum hava luttikið.


text:
Á tingfundinum í dag, far Annita á Fríðriksmørk svar uppá skrivligan fyrispurning um fíggjarligur støðuna, hjá teimum við lág og miðalinntøkum
Fyrispurningurin var soljóðandi
- Kann landsstýrismaðurin samanbera árini 2015 við 2017 við eini lýsing við støði í viðmerkingunum omanfyri, og sum vísir á munin í 2015 og 2017 hjá pørum við børnum, sum hava eina inntøku, har:
- annar forvinnur 20.000 kr., og hin forvinnur 30.000 kr., og har talan er um pør við einum barni, sum gongur í barnagarði?
- annar forvinnur 20.000 kr., og hin forvinnur 30.000 kr., og har talan er um pør við tveimum børnum, har annað gongur í barnagarði og hitt gongur í skúla?
- annar forvinnur 20.000 kr., og hin forvinnur 30.000 kr., og har talan er um pør við trimum børnum, har tvey ganga í barnagarði og eitt gongur í skúla?
- Annar forvinnur 20.000 kr., og hin forvinnur 40.000 kr., og har talan er um pør við trimum børnum, har tvey ganga í barnagarði og eitt gongur í skúla?
- Kann landsstýrismaðurin samanbera árini 2015 við 2107 við eini lýsing við støði í viðmerkingunum omanfyri, og sum vísir munin hesi bæði árini hjá støkum við børnum við eini inntøku ávíkavist:
- á 16.000 kr./mð.
- á 20.000 kr./mð.
- á 30.000 kr./mð.
Hvørt sær ynskjast hesi trý dømini lýsa støðuna hjá støkum við ávíkavist:
- einum barni, sum gongur í barnagarði
- tveimum børnum, har annað gongur í barnagarði og hitt í fólkaskúla
- trimum børnum, har tvey ganga í barnagarði og eitt í fólkaskúla
- trimum børnum, har eitt gongur í barnagarði, og tvey ganga í fólkaskúla
- Kann landsstýrismaðurin samanbera fíggjarliga munin hjá lesandi við børnum árini 2015 og 2017?
- Tá ið kommunurnar í ávísan mun hava verið við til at bøtt um korini hjá lág- og miðalløntum, verður landsstýrismaðurin eisini biðin um at lýsa munin hjá somu barnafamiljum sum í dømunum omanfyri í ymsu kommunum kring landið, soleiðis at vit síggja munin hjá barnafamiljum í ymsu kommunum í 2015 samanborið við 2017.
Viðmerkingar
Átøk, sum sitandi samgongan hevur framt við tí endamáli at minka um stættarmunin, eru fleiri.
Landsskatturin er lækkaður hjá teimum við lág og miðalinntøkum við umleið 137 mió. kr. árliga. Landsskattastigin varð broyttur soleiðis, at skattastigin nú er meira stigvaksandi og harvið meira samhaldsfastur. Skattalættin er veittur umframt tær lønarhækkingar, sum hesin inntøkubólkur hevur vunnið sær hesi bæði árini.
Eisini hevur samgongan samtykt og sett í verk familjuískoyti, sum er ein fíggjarligur stuðul til teirra, sum hava eina árliga inntøku upp til 190.000 kr. Familjuískoytið er sett saman soleiðis, at stakir uppihaldarar við einum barni fáa 18.000 kr. um árið fyri fyrsta barnið, umframt 5.000 kr. fyri hvørt barni, sum er afturat tí fyrsta barninum. Hjá pørum við einum barni er familjuískoyti 22.000 kr. um árið, umframt 5.000 kr. fyri hvørt barni, sum er afturat tí fyrsta barninum. Fult familjuískoyti verður veitt teimum, sum hava árliga inntøku upp til 190.000 kr. um árið, og lækkar ískoytið stigvíst so hvørt, sum inntøkan hækkar.
Samgongan broytti eisini kringvarpsgjaldið soleiðis, at ung, støk og pensjónistar fáa ein munandi lætta við nýggja kringvarpsgjaldinum. Áðrenn umleggingina rindaði hvørt húski 3.625 kr. árliga í kringvarpsgjaldi, uttan mun til, hvussu nógv fólk húskið fevndi um. Frá 2016 varð hetta broytt. Nú rindar hvør skattskyldugur persónur millum 24 og 66 ár 1800 kr. Ung (yngri enn 23 ár) rinda einki frá 2016 at rokna. Meðan fólkapensjónistar rinda ein triðing av tí, sum tey rindaðu áðrenn umleggingina. Tey rinda nú 600 kr. árliga.
Samgongan hevur eisini hækkað studningin hjá lesandi í hægri lestri og hjá teimum, sum eru lesandi við børnum og hjá einsamøllum uppihaldarum. Hetta varð gjørt við at hækka játtanina við umleið 6 mió. kr. árliga.
Umframt hetta hevur samgongan hækkað barnafrádráttin fyri børn undir skúlaaldri við 2700 kr. fyri hvørt barnið.
Men einki er ókeypis. Og tí valdi samgongan at fíggja hesar batar við at økja um umhvørvisavgjøldini á bensin og diesel, eisini hækkaðu vit gjaldið til heilsutrygd, hækkaðu inngjaldið og útgjaldið í samhaldsfasta og hækkaðu tinglýsingargjaldið.
Óivað eru fleiri átøk – bæði tá ið talan er um batar og um gjøld – sum ikki koma mær í minni í skrivandi stund, og er landsstýrismaðurin vælkomin at vísa á fleiri í svari sínum.
Men landskassin og landsuppgávur eru ikki einsamallur um at mynda korini hjá okkum øllum. Kommunurnar spæla alsamt størri leiklut. Tí kunnu vit fegnast um, at kommunurnar eisini hava verið við til at bøtt um umstøðurnar hjá borgarunum. Nærum helvtin av kommununum hava nýliga lækkað skattaprosentið. Umleið fjórða hvør kommuna hevur hækkað barnafrádráttin, eisini hava fleiri kommunur lækkað ansingargjøldini, og onkur bjóðar enntá ókeypis barnaansing.
Hóast batar eru framdir, mugu vit ikki halda, at einki er eftir at gera. Vit eiga framhaldandi at arbeiða eftir tí stevnu, sum er, at jú minni stættarmunur, tess sterkari samfelag. Jú minni stættarmunur, tess sterkari vinnulív. Jú minni stættarmunur, tess størri keypiorka. Jú minni stættarmunur, tess færri sosialir trupulleikar. Jú minni stættarmunur, tess færri børn í fátækravága. Jú minni stættarmunur, tess sterkari familjur kring alt landið. Men her eru ikki allar súður syftar enn. Og tí eiga vit at lurta væl eftir tí kritikki og teimum áheitanum vit fáa.
Men her er nógv, sum talar fyri, at vit eiga at halda fram á tí kós, vit settu á skinnararnar fyri góðum ári síðani. Eitt samfelag, har øll hava rímiliga javnbjóðis møguleikar at liva og virka, er eitt trygt og mennandi samfelag fyri okkum øll.
Fyri at fáa eina mynd av støðuni og broyttu umstøðunum ynskir spyrjarin, at broytingin hjá barnafamiljum kring landið verður lýst við dømum, sum vísa munin á støðuni hjá familjum í 2015, samanborið við støðuna í 2017.
Á tingfundi 6. desember 2016 varð uttan atkvøðugreiðslu samtykt, at fyrispurningurin skal svarast.
Á tingfundi 17. januar 2017 svaraði Kristina Háfoss, landsstýrismaður, fyrispurninginum soleiðis:
Svarið uppá fyrispurningin kann takast niður her!


text:
Grundin er liðug, nú Hallur Joensen, Jákup Zachariassen og Paul Leim í tveir dagar hava arbeitt við nýggju fløguni hjá Halli. Heitið er Enn stendur hurð mín opin og tað skal takast bókstaviliga, sigur Hallur. - Eg lurti eftir øllum tónleiki, ikki bara Hank Williams, men her er opið fyri øllum sjangrum, sigur sangarin úr Klaksvík í einari fríløtu í Kristuff Studio í Hoyvík í dag.
Trettan sangir verða á fløguni, ellivu nýggir føroyskir og so tvey coverløg, har tekstirnir verða føroyskaðir. Hesi løgini eru Put me on the Trail to Carolina hjá Delmore Brothers og In a Town This Size hjá John Prine.
- Henda seinna sangin hevur Martin Joensen klætt í føroyskan búnað og kallað Slatur. Eins og upprunasangurin er hann um at búgva og liva í einum lítlum býi, ella á bygd, har øll kenna øll, og slaturin bráddliga kann taka seg upp, uttan at tú fært gjørt so nógv við tað. Sjálvandi er tað eitt sindur av sarkasmu ella í minsta lagi ironi í hesum sangvalinum, men hinvegin kann eg lættliga skriva meg sjálvan og mítt egna lív inn í hesa søguna um slatur, sigur Hallur.
Jákup Zachariassen, ið eisini er framleiðari, hevur gjørt øll tey ellivu upprunaføroysku løgini og skrivað nøkur av orðunum eisini. Eina lagið, við tí stuttliga heitinum Her er eingin krisa, hevur Jákup gjørt saman við Kristoffer Mørkøre. Tekstahøvundar eru annars Martin Joensen, Niclas Johannessen og Steintór Rasmussen, ið hevur gjørt duettsangin Um tú hevur tað sum eg, har Hallur syngur saman við Kristinu Bærendsen.
Hallur hevur verið raktur av krími og er hásur, nú hann skal syngja kenslulødda sangin hjá Steintóri, ið vísir Hall frá eini nýggjari síðu. Hálsur, svølg og rødd eru ikki tað tey hava verið. Men ráð eru fyri tí. Hallur fer á apotekið og keypir upp í lógvan av næsapístri, Zymelin og Klarigen. - Púff, sigur Paul Leim og spyr, hvat hatta er fyri nakað. Eftir mong ár í tónleikavinnuni, er hann hollur í ráðum, eisini tá tað snýr seg um heilsuna og at verja røddina.
- Eg havi spælt trummur á øllum teirra útgávum og tær eru seldar í tilsamans 70 mió eintøkum kring allan heim. Tað kann neyvan nakar annar trummusláari reypa sær av, sigur hin láturmildi Paul, slær seg á knøini og ger seg út til at máta í gongini í Kristuff studio í Hoyvík. - Eg veit ikki um tað sigur tær nakað, men tað er eitt sindur nógvar plátur, 70 milliónir eintøk!
Nýggja føroyska fløgan hjá Halli, Enn stendur hurð mín opin, verður liðug í mai mánað.


text:
Er Guð við okkum, hvør er tá ímót okkum? skrivar Paulus ápostul í brævi til rómverjar. Hetta við Guði er ikki longur ein spurningur millum meg og gravarbakkan, men ein útvortis partur av føroyskum kjaki. Ikki dialektikki, men heldur tí øvuta, eini teppan av vantrúgvandi mótpartinum.
Fyrstu ferð eg fekk Guð í retoriska rangastrúpan var tá ein vælmeinandi prædikumaður settist við skriviborðið í Útvarpinum, hugdi djúpt í eyguni á mær, sum var hann Uri Geller og spurdi við tølandi rødd: “Birgir, hvussu hevur tú tað við Gud?”
Eitt retoriskt knock-out eftir at eg so himmalskt fegin kvøldið fyri hevði larmað í Útvarpinum við fyrstu Rokk Redaksjónini. Á Bryggjubakka, tað mundi vera í 1978.
Tríatitrí ár seinni.
Meðan arbeiðsmenninir hjá kommununi hanga jólapyntið upp á Áarvegnum, kallað verður til fyrsta tingfund á Tinghúsvegnum og løgmaður umhugsar nýggjársrøðuna úti í Tinganesi, grundi eg yvir, hvussu Guddómurin verður brúktur sum maktfaktorur í politiskum retorikki. Og hví menn á vallistanum hjá Miðflokkinum beint fyri valið skuldu leita til Kina at smugla bíbliur, tá tey har í landinum longu frammanundan eiga heimsins størstu Bíbliuprentsmiðju, Amity Print í Nanjing.
Er ein onnur makt í teim faldaðu hondum og útbreiðsluni av orðinum?
Lat okkum við hesi vinkling hyggja at trimum teim seinastu nýggjársrøðunum hjá løgmanni.
Í nýggjársrøðu løgmans 2008 verður Guð nevndur einaferð. Tað er í endanum, tá løgmaður sigur “Gott nýggjár og Guðs signing øll somul.”
Árið eftir er talan vorðin eitt sindur gudiligari. Í nýggjarsrøðuni 2009 endar løgmaður røðuna við tvær ferðir at nevna Guð: “Guð signi okkum øll, og Guð signi Føroyar – gott nýggjár!”
Í nýggjastu nýggjársrøðu løgmans verður tríggjar ferðir nomið við guddómlig viðurskifti. Løgmaður nevnir Jesus eina ferð og Guð tvær ferðir: “Mítt nýggjársynski er, at vit taka orðini hjá Jesusi til okkara um at taka bjálkan úr egna eyga, so at vit síggja at taka flísina úr eyganum hjá okkara næsta...Guð signi okkum øll, og Guð signi Føroyar – gott nýggjár!”
Skal ikki gita, hvussu tilstundandi nýggjársrøða verður sett saman, tá umræður guddómlig heiti og viðurskifti, nú bæði Faðir og Sonur hava verið brúktir.
Í 1997, tá Bellamy Brothers vitjaðu, fekk eg til uppgávu at tosa við teir í ein tíma í Útvarpinum, beint undan konsertini. Teir hugnaðu sær og sungu okkurt ørindi. Tvey ár undan høvdu teir givið út fløguna Sons of Beaches við undarliga sanginum Jesus is Coming:
Politicians beware cause in a loophole you’ve missed
Jesus is coming and boy is He pissed
In a world gone mad He’s watching it all
And the meek shall inherit but the mighty will fall
It’s a shame what we’ve come to and we cannot go back
And the train bound for glory went down the wrong track
Soon the love in His heart will be the rage in His fist
Jesus is coming and boy is He pissed
Steintór Rasmussen tekur upp sama tátt á fløguni Valla foldum á (2011). Hin fimti av tólv sangum kallast Kom aftur Jesus. Nakað eftir regluna ”Nær kemur tú og kemur til mín” biðjur yrkjarin:
Kom aftur Jesus hvat vildi tú havt sagt
Har trúgvin er vitloysið og makt
Til leiðarar kring heimin og deyðans sølumenn
Í Mekka og í Jerusalem
Eg biði teg Jesus, sum mangur hevur gjørt
Kom aftur! Tað hevði verið stórt
At prædika um lívið og um hesa verð
So satt sum nakað er
Í kvøld spyr Justinus Eidesgaard á Facebook: "Tveir høvuðsvegir eru innan kristindómin í Føroyum. Annar er, at vit eru so elendig, at Guds sonur mátti doyggja fyri okkum og trúgva vit hesum, er alt væl vorðið. Hin er, at Jesus boðaði okkum hvørji vit veruliga eru, ljósins børn, Guds synir sum av syndafallinum ikki vita, at so væl er statt. Hvør man vera tann rætti?"
Spurningurin fær sum vera man nógv svar, sum øll leita hvør í sína ætt.
Bíbilskur tekstur kann brúkast og skiljast á mangan hátt, persónliga og alment. Eg skal ikki meta um, hvussu hesi orð kundu verið brúkt í politiskum retorikki á tingi í dag:
Men Jesus hugdi upp á hann og fekk yndi til hansara og segði við hann: »Eitt vantar tær: Far og sel alla ogn tína og gev teimum fátæku, og tú skalt eiga dýran grip í himli; og kom so og fylg mær!« Men hann varð dapur í huga av hesum orði og fór syrgin burtur, tí at hann átti nógva ogn. Og Jesus leit seg íkring og sigur við lærusveinar sínar: »Hvør torført er tað hjá teimum, sum eiga ríkidømi, at koma inn í Guðs ríki!«
Mark 10,21-23
Persónliga sigi eg, at orðini stava frá heimsins fyrsta og fremsta sosialisti. Men tað haldi eg inni við meg sjálvan.


text:
Torleiki: Miðal. Eitt sindur tungt niðaná úr Kambsdali, síðani gongur gøtan eftir sløttum, inntil tú fert at ganga oman móti Skálafirði.
eisini nakað norður í Djúpini, Kalsoynna, Skarðsgjógv á Kunoynni og Leirvíksfjall. Har lá fyrsti koyrivegurin til Leirvíkar 3. Oman móti sjóvarmálanum liggur Varmakelda. Síðst í 19. øld vóru tvær leirvíksgentur á veg til gongu úr Leirvík til
Eiðis, har tær skuldu ferðast í 14 dagar. Tá ið tað frættist av Eiði, at tær vóru ongantíð komnar fram, varð leitað í øllum norðara parti á Eysturoynni, og undir Varmakeldueiði funnu tey nakrar ognarlutir hjá aðrari gentuni. Um tað mundið, mintust fólk í Fuglafirði seg at hava sæð tvey hetlendsk skip undir Varmakeldueiði, og ein bát koma rógvandi inn til lands. Fólk fingu illgruna til skipið. Genturnar spurdust ongantíð aftur.Tú fert nú at koma niðan á Trælavatn. Her er um sumrarnar eitt likkubøli. Norðan fyri vatnið kemur tú inn á gomlu varðagøtuna. Gøtan gongur eftir sløttum, men lendið er ójavnt og skurslut. Javnfjart, einar 100 metrar sunnan fyri gøtuna ganga nakrir marknavarðar sum hagamark 4. Ansa eftir ikki at ganga skeivt!Tá ið tú sært Skálafjørðin, heilt út á Toftavatn, og tú hevur Nólsoynna í baksýni, greinar gøtan seg sundur í tvey 5. Gøtan vinstrumegin fer oman í Ánadal, og hin fer oman í bygdina í Skálafirði. Varðarnir á gøtuni til Skálafjarðar síggjast vestanfyri, við Reyðafelstindi 6 í baksýni.
Tá ið tú gongur oman í Tundradal, er best at ganga oman við ánni sunnarumegin (vinstrumegin). Hiðani sæst yvir á Øksnagjógv og Typpafoss 7 hinumegin dalin.
Søgnin sigur, at har goymdi búrkroppurin, Ormur bóndi á Skála, líkini av oyrarbóndanum og soni hansara. Ormur hevði dripið báðar tveir. Hann fekk óivað samvitskubit seinni og avdúkaði seg, tá hann rópti hart í svøvni: »Klæðini liggja undir kvørnini og kropparnir undir Typpafossi.«
Ein onnur søgn sigur, at í fyrndini vóru fýra menn úr Hattarvík, floksmenninir, sum ætlaðu at leggja allar Føroyar undir seg. Teir fóru harðliga fram, men eina ferð vórðu teir tiknir og dømdir at verða stoyttir oman av hægstu Valaknúkum 8. Dómurin varð framdur, og teir vórðu grivnir við Tingsteinin 9 undir Valaknúkum.
Úr Skálafirði kanst tú halda áfram beinleiðis til Selatraðar.
Úr Skálafirði koyrir:
Leið 400 til Leirvíkar, Fuglafjarðar og Havnar.
Leið 480 koyrir út á Strendur og til Selatraðar, Leið 481 koyrir til Oyndarfjarðar


text:
Wednesday, April 30, 2014
Føroyamálsdeildin heiðrar Janus Djurhuus
Yrkingar Janusar 1914-2014
Hósdagin 1. mai kl. 12.00 heiðrar Føroyamálsdeildin minnið um Janus.
Føroyamálsdeildin minnist Janus. Í vár eru hundrað ár síðan fyrsta føroyska yrkingasavn í nýtíðarmerking kom út, Yrkingar eftir Janus Djurhuus.
Hósdagin 1. mai kl. 12.00 heiðrar Føroyamálsdeildin minnið um Janus. Tá fara vit at lesa upp yrkingar og leggja blomstur á grøv hansara á Nýggja kirkjugarði til minnis um hendingina fyri einari øld síðani, tá ið fyrsta bók hansara sá dagsins ljós. Øll eru hjartaliga vælkomin við.
Yrkingar var fyrsta bók, sum Hitt føroyska studentafelagið gav út. Inngangsyrkingin, "Ver sterk mín sál", slær tann stríða, mótrisna tónan, sum gongur gjøgnum hesa bókina, ið ger markaskjal í føroyskum skaldskapi. Føroysk ungmannafeløg við Sólarmagni á odda stuðlaðu útgávuni. Yrkingarnar hava havt ovurstóran týdning. Tær bera dám av nýromantiskari einstaklingastevnu, av evropiskum skaldskapi eins væl og føroyskari og norrønari siðvenju.
Posted by Listin at 7:47 AM


text:
Jákup Reinert Højgaard skriva undir sáttmála
So hevur enn ein av okkara ungu evnaríku leikarunum valt at gera sáttmála við B68. Í gjár skrivaði Jákup Reinert Højgaard undir sáttmála.
Hetta hava vit valt, fyri at tryggja okkum eitt gott grundarlag til framtíðina. Jákup er 15 ár, og vit vænta, at hann kemur at verða ein av berandi kreftunum á okkara U16 og U18 liði, somuleiðis fær hann møguleika at venja við besta liðnum. Vit ynskja Jákupi tillukku við sáttmálanum.
B68 er í eini tilgongd, har vit royna at tryggja bestu kor til okkara ungdóm. Vit vænta at knýta fleiri av okkara ungu leikarum tættari til felagið, samstundis sum starvsnevndin, saman við ungdómsnevndini, arbeiða miðvíst við at fáa best møguligar venjarar til komandi ár.
Koyr á B68!


text:
Ein tøkk til tilbúgvingina
12-01-2017 - 10:43 - Jóanis Albert Nielsen
Í samband við bjargingina av manningini á Vesturland ynskir reiðaríðið at takka øllum pørtum, sum vóru við í hesum arbeiðinum.
Bjargingin var framúr professionell.
Hetta vísur, at bjargingartyrlan hjá Atlantic klárar eina uppgáva sum hesa og er hetta eitt staðfest dømi, um trygdina hjá sjómonnunum í føroyskum sjógvi.
Vit takka tyrlumanningini fyri teirra bragd og eisini ein tøkk til MRCC, Vørn og Arktisk kommandu og brandmonnunum á Skála.
THOR


text:
TAÐ ER ONGANTÍÐ TÍN SKULD!
Vit eru øll so ymisk:
Gentur, ið eru fyri kynsligum ágangi, halda mangan, at okkurt er galið við teimum sjálvum, – við útsjónd ella verumáta . “Eg gjørdi einki furi steðga áganginum, tí hendi tað”, hugsa tær.
Dreingir, ið eru fyri kynsligum ágangi, verða fyltir av skomm og hava ilt við at góðtaka, bæði fyri sær sjálvum og øðrum, at teir eru tvingaðir til nakað kynsligt. Tí siga teir mangan, at teir gingu sjálvir við til tað.
Tað er ALTÍÐ skemmarin sjálvur, ið hevur skuldina av kynsligum ágangi. Tí tín kroppur er tín kroppur, og eingin hevur rætt til at skemma tín kropp.
Kynsligur ágangur fer aloftast fram í loyndum, tí fyri skemmaran er tað nakað loyndarfult, ið fer fram. Hóast tað, so er tað, sum hendir, ONGANTÍÐ tín skuld. Sjálvt um tú lætst teg freista við gávum, pengum og øðrum.


text:
Í sambandi við PETEX-oljuráðstevnuna, sum hevur verið í London hesa vikuna, hevur Jarðfeingi saman við Uttanríkis- og vinnumálaráðnum skipað fyri áhugverdum tiltaki, har landsstýrismaðurin í Uttanríkis- og vinnumálum, Poul Michelsen, var vertur. Tiltakið var fyri oljufeløg, og nógv feløg vóru umboðað.
Endamálið við tiltakinum var at geva áhugaðum innlit í tað fyrireikandi arbeiðið, ið Jarðfeingi saman við øðrum ger í løtuni. Arbeiðið, ið skal búna føroyska landgrunnin á besta hátt áðrenn fjórða útbjóðarumfar letur upp í mai komandi ár.
Tað arbeiðið, sum í løtuni verður gjørt, verður lagt fram á fimtu FIEC-ráðstevnuni í døgunum 16-18 mai komandi ár. Tann 17 mai – á ráðstevnuni – verður fjórða útbjóðingarumfar alment latið upp.
Tiltakið byrjaði við at føroyski sendimaður Føroya í Onglandi, Áki Johansen, presenteraði landstýrismannin, Poul Michelsen, og Hera Ziska, jarðfrøðing á Jarðfeingi.
Poul helt síðani eina røðu, har hann millum annað legði fram nýggju langtíðarætlanina fyri komandi útbjóðingarumfør á føroyska landgrunninum og eftir hann hevði Heri Ziska eina framløgu, har hann vísti luttakarunum eina løtumynd av tí arbeiði, Jarðfeingi ger. Úrslitini av hesum arbeiði verða fyrst í komandi ár sett saman í ein bókling, umframt lagt fram fyri áhugaðum, tá umfarið letur upp á FIEC-ráðstevnuni í mai.


text:
Agnar Frederiksen
11.02.2018 - 17:45
Ítróttur > Ítróttur > Hondbóltur
Finalistarnir í Faxe Kondi - kappingini eru nú funnir. Fyrr í dag gjørdist greitt, at VÍF skal hitta Kyndil í finaluni hjá kvinnum, og eftir seinnu hálvfinalurnar hjá monnum vita vit, at tað verða H71 og Kyndil, ið bresta saman komandi leygardag.
H71 vann tepran 27-25 sigur í Hoyvíkshøllini mikukvøldið, og í dag vunnu hoyvíkingar 21-18 í Høllini á Hálsi. Neistin var tó eitt sindur omaná í 1.hálvleiki, og hevði eina 9-7 leiðslu í hálvleikinum. Sostatt var púra javnt samanlagt eftir ein hálvleik, har verjurnar og málverjarnir stóðu sterkt í mydnini. Í 2.hálvleiki byrjaði H71 tó at taka yvir, har serliga Peter Krogh gekk á odda. Ofta tók danin sakina í egnar hendur, og setti bóltin í netið framvið Nicholas Satchwell, ið annars helt Neistanum væl inni í dystinum. Rasmus Søby var ógvuliga avmarkaður vegna snuddinum hann fekk í Hoyvík mikukvøldið, og millum annað hetta var við til, at Neistin ikki fekk gongd í álopsspælið. Neistin kom ongantíð av álvara nær við at fáa eina trý máls-leiðslu í 2.hálvleiki, og H71 kundi koyra sigurin heim.
Í Vestmanna skuldi heimaliðið heinta trý mál inn. Men Kyndil syrgdi fyri, at teirra finalupláss ikki kom í stóran vanda. VÍF hevði eina leiðsu uppá trý mál eina løtu í 1.hálvleiki. Men Kyndil kom skjótt inn aftur í dystin, og var á odda 13-12 í hálvleikinum. VÍF royndi at renna av stað, men var so at siga ikki á odda í 2.hálvleiki. Minnutirnar gingu til fyrimuns fyri Kyndil, ið at enda vann 29-26. Kyndil er harvið í finaluni fyri fyrstu ferð síðani 2014, tá liðið vann á KÍF.
H71 kann vinna triðja steypasigurin á rað, men tað er lagt upp til eina tætta finalu leygardagin.
Neistin - H71 18-21(9-7) - H71 + 5 tilsamans
VÍF - Kyndil 26-29(12-13) - Kyndil + 6 tilsamans
Kyndil vann 29-26 í Vestmanna.
(Mynd: Jóanis Albert Nielsen/jn.fo)


text:
Tvíprikkuti stubbi (stubbafiskaættin)
Gobiusculus flavescens (Fabricius, 1779)
Stødd: Tvíprikkuti stubbi verður vanliga upp í umleið 6 cm langur. Longsti tvíprikkuti stubbi, sum er fingin í Føroyum, var 6,7 cm.
Dýpi: Hann er inni í fjøruni, í taranum, í smáum torvum.
Litur: Kroppurin er reyðbrúnur við fýra ljósum ‘saðlum’ tvørtur um bakið frá høvdinum aftur um aftaru ryggfjøður. Myrkir og bláligir blettir eru fram við strikuni. Ryggfjaðrarnar og sterturin hava reydlig tvørbond. Kallfiskarnir hava klárari litir. Ein stórur, dimmur blettur er á síðuni á klingruni, oftast við gulligari rond. Ein annar kámari er undir fremru ryggfjøður. Hesin bletturin er ikki, ella sæst neyvan, á kvennfiskunum. Í gýtingini hava kallfiskarnir ofta sterkar, bláar litir og eru næstan ikki at kenna aftur.
Teinar: R1 VI (VI); R2 I + 9-12; G I + 9-10.
Lýsing: Tvíprikkuti stubbi hevur tvær ryggfjaðrar, aftara er størri og er líka stór sum gotfjøðurin. Hann hevur stórar, breiðar og avrundaðar uggafjaðrar. Búkfjaðrarnar eru samanvaksnar og eru rættiliga stórar. Sterturin er næstan beinur aftan, bert eitt sindur rundaður aftureftir. Hann hevur stór eygu, ið eru størri í tvørmát enn frá eygunum fram á gronina.
Eyðkenni: Svarti bletturin á síðunum á klingruni. Fýra ljósir ’saðlar’ tvørtur um bakið. Sum tann einasti stubbin hevur hann sjey teinar í fremru ryggfjøður.
Týdningur: Hann hevur ikki vinnuligan týdning.
da: Toplettet kutling, en: Twospotted goby, fr: Gobie nageur, no: Tangkutling, tý: Fleckgrundel – Schnappkühling
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Á alnótini
spurdi ein brúkari meg, hvat hjartamál eg havi fyri Havnina. Eg
má viđganga, at eg í knappari vend hevđi ilt viđ at
taka eitt mál fram um onnur. Svariđ bleiv tí tađ einfalda,
at eg havi bara hjartamál fyri Havnina.
Havnin er ein góđur
býur at búgva í. Havnin er okkara kulla. Her tími
eg at vera. Eg stórtrívist millum fólkini og húsini
í Havn, og eg veit, at tađ eri eg ikki einsamallur um.
Vit eru mong, sum
hava tađ felags mál, at Havnin skal vera ein góđur, vinarligur,
vakur, reinur og virksamur býur at búgva í og koma til.
Her skal vera lív og gróđur og menning. Men hetta kemur ikki
bara av sćr sjálvum.
Fyri framman eru
stórar og spennandi avbjóđingar, sum seta krřv til
borgararnar og tey, sum stíla fyri í Tórshavnar Kommunu.
Vit mugu leggja okkum eftir, at býurin fylgir viđ menningini á
řllum řkjum, og at kommunan er fřr fyri at útinna
sín týđandi leiklut í landinum og Atlantshavinum.
Ongantíđ
er meiri aktuelt enn nú at gera sćr hugsanir og leggja ćtlanir
um framtíđina hjá okkara hřvuđsstađi. Tann
minkandi heimurin og tann vaksandi altjóđageringin geva okkum mřguleikar,
sum vóru óhugsandi fyri bert fáum árum síđani.
Kollveltingin í
telesambandi og ferđasambandi hava gjřrt, at fjarstřđan
hevur lítlan týdning longur. Umheimurin kann nú lćttliga
taka okkum viđ í sínar verkćtlanir, og vit kunna fara
upp í verkćtlanir saman viđ umheiminum á mestsum jřvnum
fřti.
Fruktirnar av řllum
hesum nýtíđar mřguleikum skula sum frálíđur
síggjast aftur í Havn, og tađ skal eisini síggjast
aftur í Havnini, at útlit eru fyri olju undir Fřroyum.
Hesar avbjóđingar mugu takast viđ opnum sinni og stórum
álvara og setast inn í karmar, sum hóska saman viđ
okkara fyritreytum og mentan.
Nřkur av
mínum hjartamálum fyri Havnina eru sostatt,
- at Havnin alsamt
verđur ein góđur býur og hřvuđsstađur
at búgva og virka í,
- at Tórshavnar Kommuna altíđ skarar fram úr á
Fřroyakortinum, og
- at Havnin og Tórshavnar Kommuna til eina og hvřrja tíđ
eru fřrar fyri at útinna leiklutin sum miđstřđir
í Norđuratlantshavi


text:
Agnar Frederiksen
21.01.2018 - 17:56
Ítróttur > Ítróttur > Amerikanskur fótbóltur
Championship Sunday. Soleiðis verður dagurin nevndur í USA. Tað er nú, at liðini, sum skulu spæla í Super Bowl, skulu finnast. Hesir Championship-dystirnir eru sum hálvfinalur, har Super Bowl so er finalan.
Í nátt føroyska tíð verður greitt, hvørji lið skulu dystast um Lombardi-steypið í Minneapolis um tvær vikur. Tað eru New England Patriots og Jacksonville Jaguars, ið skulu dystast um at vinna AFC-deildina. Og í NFC-finaluni tekur Philadelphia Eagles ímóti Minnesota Vikings.
Jacksonville hevur eitt ivasamt álop við Blake Bortles á odda. Hann er sera svingandi í sínum avrikum. Men samstundis hava Jaguars eina av bestu verjunum í NFL-søguni. Í seinastu viku var liðið tó iblandað i einum dysti við sera nógvum stigum. Pittsburgh Steelers skoraði 42 stig, men Jaguars fekk heili 45 stig í Pittsburgh, og vann heldur yvirraskandi. Patriots verjir Super Bowl-heiti, og liðið vann tryggan sigur á heimavølli ímóti Titans seinasta vikuskifti.
Tað hevur verið eitt sindur av rumbli viðvíkjandi Patriots seinastu tíðina, men 40-ára gamli Tom Brady hevur havt enn eitt stórt kappingarár, og spælir nú í sinum 7. AFC Championship á rað. Brady hevur ikki vant nakað serligt í vikuni vegna ein skaða í hondini, men tað er greitt, at hann spælir í kvøld. Patriots er stórfavorittur at vinna dystin.
Í Philadelphia hittast tvey lið, við eykaleikarum sum quarterbacks. Case Keenum hevur verið framúrskarandi fyri Vikings, síðani hann traðkaði inn tíðliga í kappingarárinum vegna skaðar. Fyri einari viku síðani kastaði hann avgerandi touchdownið til Stefon Diggs í dramatiska sigrinum á New Orleans Saints. Harvið er dreymurin hjá Vikings, um at náa fyrstu Super Bowl síðani 1974, á lívið. Super Bowl verður í ár leikt í Minneapolis; á heimavøllinum hjá Vikings
Eagles misti quarterbackin Carson Wentz í desember. Wentz hevur verið ein av bestu leikarunum í NFL í ár. Síðani hann fekk krossbandsskaða i dysti í Los Angeles, hevur Nick Foles leitt álopið. Seinasta leygardag var tað sterka verjan hjá Eagles, ið helt Alanta Falcons til bert 10 stig í Philadelphia. Super Bowl finalistarnir frá í fjør vórðu sendir heim, og nú er eitt brak fyri framman millum tvær sera góðar verjur og tveir backup-quartrtbacks.
Tað er hugvekjandi, at Tom Brady hevur vunnið fimm Super Bowl-sigrar, meðan Bortles, Keenum og Foles bert hava vunnið 4 sigrar í playoffs - tilsamans.
Lagt er upp til eitt spennandi kvøld, har 4 lið fara at leggja alt fyri at koma til stóra dystin, ið verður leiktur 4. februar.
Skráin er hendan(føroyska tíð):
Kl.20.00: New England Patriots - Jacksonville Jaguars(TV 3 +)
Kl.23.40: Philadelphia Eagles - Minnesota Vikings(TV3 +)
*Rættað og uppdatera 21/1 kl. 19.32


text:
Góð ráð um bústaðarsølu
Tá ið tú hevur avgjørt at selja, er nógv at hugsa um og taka støðu til. Til tess at tryggja, at sølutilgongdin verður so góð sum gjørligt, er tað skilagott at fyrireika søluna væl.
Fá ráðgeving
Tá ið tú selur bústaðin, er talan um stór virði, ið skifta hendur. Tískil kann eitt lítið mistak fáa víðfevndar avleiðingar fyri teg sum seljara ella keypara. Leita tær tí ráðgeving hjá einum ognarmeklara ella advokati í sambandi við søluna. Tað gevur tryggleika, og tú veitst, at sølan fer fram eftir forskriftunum.
Prísurin
Ymiskar fortreytir stýra søluprísinum. Til dømis kanst tú vænta tær ein betri prís, um tú hevur tíð til at bíða eftir rætta keyparanum. Skjótari søla kann hava ein lægri prís við sær.
Sølufremjandi tiltøk
Ger tær ómak og far ígjøgnum ognina við kritiskum eygum. Hvussu sær út, bæði innan og uttan? Tað kann vera skilagott at biðja onkran annan, sum tú kennir, koma at hyggja og geva tær góð ráð til ábøtur, sum kunnu fremja søluna.
Fólki flest dámar best at koma inn í eini hús ella eina íbúð, har tað er ruddiligt og reint, og har inniluftin eisini er góð. Minst tí til at lufta væl út, áðrenn møguligir keyparar koma á gátt.
Hevur tú ætlanir um at selja, er tað skilagott, um tú javnan kannar húsini fyri skaðar og gert neyðugar ábøtur so hvørt. Á tann hátt kanst tú forða fyri, at smærri skaðar ella t.d. lekar gerast til størri og dýrar skaðar.
Kanna bústaðin regluliga
- Er luktur frá oljutanga og kloakk?
- Eru rivur í grund, sokkli ella útveggjum?
- Eru merkir á klædninginum, og hvussu er við roti sum heild?
- Er træið í vindeygunum bleytt ella merkt av soppi, og eru rútar punkteraðir?
- Eru takrennur, ristir og rennustokkar typt?
- Er væta ella myrkir plettir á veggjum?
- Hava tekja og inndekningar fingið skaða, t.d. eru hol, rivur ella seymir leysir á tekjuni?
- Eru hyljar á tekjuni?
-


text:
5. umfar á skránni
Í morgin, leygardagin 7. apríl, er 5. umfar á skránni í 1. Deild, har Giza Hoyvík vitjar á Svangaskarði.
Mótstøðuliðið hjá B68 Giza Hoyvík er eitt áhugavert navn í høvuðsstaðnum, har teir við framtíðini í huga, hava ætlanir um at flyta upp í bestu deildina. Liðið hoyrir eisini heima í Hoyvík og við nýggjum heimavølli í einum bústaðarøki, sum er skjótt vaksandi, kann man eisini rokna við, at tað kemur at síggja gott út hjá teimum. Í fjør fingu teir eisini góð úrslit hjá teimum yngru liðunum, har m.a. dreingir U12 vunnu FM.
Giza er annars tað gamla NÍF úr Nólsoy, meðan Hoyvík er tað gamla Fram, sum seinast í 70’unum gav B68 digga mótstøðu í 2. Deild, sum táverandi næstbesta deildin varð kallað. Her kann eitt nú nevnast, at Fram vann 2. Deild í 1976, bara eitt stig frammanfyri B68.
Higartil í ár hava Giza Hoyvík fingið tvey stig, har tað eina var ímóti ÍF, og sum tað hevur ljóðað, ætla teir fyrst og fremst at stabilisera seg í 1. Deild áðrenn teir seta hægri mál. Venjari hjá Giza Hoyvík er Áki Johansen, sum annars hevur verið nógv venjari hjá ymiskum ungdómslandsliðum. Tveir fyrrverandi B68 framherjar eru eisini at finna í Giza Hoyvík, og teir eru Ahmed Keita, sum leikti við B68 frá 2008 til og við 2012. Síðani er tað klaksvíkingurin Jósup Henriksen, sum leikti við B68 í 2007.
Hjá B68 skal góða gongdin á Svangaskarði halda á fram, har B68 higartil hevur vunnið allir tríggjar heimadystirnar. Men sum vit sóu tað ímóti B71 og Skála, so eru teir flestu dystirnir torførir, og tá Giza Hoyvík megnar at geva ÍF harða mótstøðu, koma teir uttan iva eisini at bíta frá sær ímorgin. Giza Hoyvík megnaði eisini at vinna seinast teir vitaðu á Svangaskarði í landskappingini í 1. Deild. Hópurin hjá B68 hevur eisini higartil verður hart raktur av skaðum, og vit fáa at síggja ímorgin, hvussu liðið kemur at síggja út, við vón um tað besta.
Koyr á B68


text:
Kunningarfundir um vinnu ph.d.-stuðul og aðrar stuðulsmøguleikar
Hevur tú hugsað um eina granskingar- ella menningarverkætlan, sum kann loysa eina ítøkiliga avbjóðing, menna fakligu førleikarnar og skapa vøkstur í tykkara fyritøku ella tykkara vinnu? Hevur tú brúk fyri fíggjarligum stuðli til hetta?
Granskingarráðið skipar í døgunum 28.-30. november fyri kunningarfundum um ymsar aktuellar stuðulsmøguleikar. Fundir verða á Kambsdali, í Tórshavn og í Vági.
Ein møguleiki er at søkja stuðul til vinnu ph.d.-verkætlanir. Granskingarráðið hevur møguleika at stuðla 3 verkætlanum við upp til 1 mill. kr. hvør. Kunnað verður um, hvussu tit kunnu søkja stuðul til eina slíka verkætlan. Greitt verður frá endamálinum við vinnu ph.d.-skipanini og krøvunum til umsóknir.
Ein annar møguleiki er at søkja stuðul til vinnuverkætlanir frá Horizon 2020. Her eru fleiri ymsar skipanir til ymisk stig í verkætlanunum. Greitt verður frá ymsu møguleikunum og krøvunum til hvørja skipan.
Eisini verður høvi at seta spurningar og fáa beinleiðis vegleiðing um ymsu skipanirnar.
Øll eru vælkomin.
Skrá
28. november kl. 13 á Miðnámi á Kambsdali
29. november kl. 15 í Vinnuhúsinum í Tórshavn
30. november kl. 15 í Suðuroyar Sparikassa í Vági


text:
4,72 GB av summarmyndum spurdist burturúr, tá Ole Wich og eg koyrdu runt í Suðurstreymi týsdagin 13. mai 2008. Uppgávan var at taka myndir av húsdýrum til eina skúlabók. Og eg skal lova fyri at vit funnu myndaevni. Tey skortaðu ikki henda sólskinsdag. Húsdýr í øllum litum og støddum.
Stutta teinin av Velbastað og fram í Kollfjarðardal tóku vit túsundir av myndum. Millum annað funnu vit fram til eitt nýfolað føroyskt fyl Bestla hjá Elini og Hjalta í Jákupsstovu í Havnardali og fýra sprelskar tarvar á Royndarstøðini í Kollfjarðardali. Og vit sum hildu, at bara kunstigur tarvur var til, vit vóru sum slidnir á nevið.
Og so eru tað tær spennandi støðurnar og søgurnar, sum bara eru har og í summarlotinum aftur minna okkum á strofuna úr sanginum ”Har vantar bert tað, at tú varnast tí.”
Í Havnardali er nógvir vakrir hestar, ein arabari til dømis. Men ein spennandi støða kom í, tá djóralæknin kom framvið og kannaði ein hest hjá Rúnu Hilduberg. Tá uppdagaði eg at læknataskan hjá Bergi Hansen er úr stáli. Tað visti eg ikki.
Men myndin, ið ikki kann lúgva og sigur meira enn túsund orð, hon staðfestir hesa nýggju vitan. Og vitan er eisini uppliving. Tað veit eg frá hesum summardegi í Suðurstreymi.
Sí meir um føroyska rossið, ættartalvur og myndir, á: www.rossid.com


text:
Flutningstrygd
Hjá okkum kanst tú tryggja innbúgv, vørur og annað, sum skal flytast loftvegis ella sjóvegis.
Skalt tú flyta vørur, innbúgv og annað til ella úr Føroyum, kanst tú tryggja teg móti missi og skaða, sum stendst av flutninginum. Tað kann t.d vera skaði orsakað av eldi, ferðsluvanlukku, samanstoyti ella ógvisligari viðferð.
Soleiðis verður virðið staðfest
Fyri at finna fram til røttu tryggingarupphæddina til títt flytigóðs, kanst tú útfylla hetta skjalið. Set teg síðani í samband við okkum, so vit saman kunnu áseta endaligu tryggingarupphæddina.
Undantøk
Flutningstrygd er ein sonevnd "All Risk" trygging, og hon fevnir um allar skaðar undantikið:
-
Góðskudygd, tvs. at flytigóðsið tolir vanligar hitabroytingar
-
Um flytigóðsið er illa pakkað ella merkt
-
Seinkingar
-
Svinn
-
Kríggj og krígslíknandi viðurskifti
-
Verkfall


text:
Goymslur
Í handlum ella rúmum uppat teim kunnu upp í 20 kg av fýrverki havast á goymslu. Uttanfyri tílík rúm kunnu upp í 40 kg av fýrverki havast á goymslu, tó ikki í sethúsum. Loyvi til størri nøgdir á goymslu kann fáast hjá landfútanum.
Fýrverk skal goymast varliga og minst 2 m frá varmavæli ella kaminu.
Goymslur av fýrverk hjá handlandi skulu havast í tøttum trækøssum (skápum) ella timburfóraðum metalkøssum við tøttum loki. Kassarnir (skápini) skulu vera merktir “Vandamikið – Fýrverk“ og mugu bert goyma fýrverk og setast so, at fólk sleppur ikki til. Verður fýrverk goymt í handilsrúmum ella rúmum uppiá tílíkum, skulu hóskandi sløkkiamboð vera við hondina nærindis køssunum (skápunum), til dømis spann við vatni ella trýstvatnssløkkjari (handsløkkjari við vatni at sløkkja við og onkur komprimerað luft sum drívevni).
Tað er tó loyvt at hava fýrverkslutir frammi at vísa til sølu, men tó soleiðis, at fólk sleppur ikki til fýrverk, sum stendur frammi og bert ein lutur av hvørjum (eind ella smásølupakking) av hvørjum slagnum, sum eru at fáa í handlinum.
Í rúmum, sum hava inni fýrverk, mugu ikki eldfimar veskur vera og royking er forboðin. Undir hesa regluna koma ikki handilsrúm, sum hava eldsløkkingaramboð
Hetta fevnir tó ikki umborðbumbur, japanskar borðbumbur og brestir (knallert).
Nýtsla av fýrverk í rúmum, sum hava inni ella frammi fýrverk og eldfimar veskur, er forboðið.


text:
Skúlin á Giljanesi er skipaður sum ein tvísporaður skúli.
Á skúlanum á Giljanesi ganga uml. 316 næmingar í alt, sum eru býttir millum tveir skúlabygningar. Í skúlanum í Miðvági ganga fyrsti og annar flokkur, umleið 70 næmingar. Í Miðvági hava vit floksstovur, goymslurúm, serhøli/bólkarúm og lærarastovu.
Í skúlanum á Giljanesi ganga næmingar úr triðja til tíggjunda flokk, umleið 216 næmingar. Á Giljanesi hava vit floksstovur, bólkarúm, førleikastovu, bókasavn, arbeiðsrúm til lærarar, fundarhøli, heilsusystir, skrivstovur og evningsstovu. Í gamla partinum av skúlanum á Giljanesi hava vit tónleikastovu, handarbeiðsstovu, skúlakøk, ítrottarhøll, fimleikarhøll, alis/evnafrøðisstovu og teldustovu til næmingar.
Skúlin er uppbygdur soleiðis, at 1.-2.flokkur húsast í Miðvági, 3. flokkur er við ítróttarhøllina. Miðdeildin (4.-6.flokkur) húsast á 1. hædd í nýggja skúlanum, og hádeildin (7.-10.flokkur) húsast á 2. hædd í nýggja skúlanum.
Á skúlanum starvast lærarar, vikarar, námsfrøðingar, hjálparfólk, skrivstovufólk, húsavørðar og vaskifólk, í alt umleið 50 fólk.


text:
BÚSTAÐUR OG BYGGING
Sum vit áður hava lýst við, so hevur Tvøroyrar Kommuna skrivað út hugskotskapping, har lagt verður upp til at almenningurin kemur við hugskotum um, ...
Í sambandi við, at Tvøroyrar kommuna fyrr í ár keypti Roykstovuna – eisini nevnd Faktorhúsini – sum eru fyrstu sethús, ið vórðu bygd ...
Tekniska deild hevur framleitt eitt nýtt samvirkið plankort til byggisamtyktina hjá Tvøroyrar Kommunu. Tað ger tað munandi einfaldari at kunna seg um hvørjar ...
Innlendismálaráðið hevur í skrivi dagfest 24. mars 2014 góðkend broyting í byggisamtyktini fyri Tvøroyrar Kommunu. Tvøroyrar ...
Tvøroyrar Býráð hevur tann 11. juni 2014 samtykt broytingaruppskot til byggisamtyktina. Økið “D: Havnaøki” broytir navn til “D1: ...
Tvøroyrar Býráð hevur samtykt fleiri broytingaruppskot til byggisamtyktina fyri Tvøroyrar Kommunu.
Talan er um størri og smærri broytingar av plankortinum ...
Innlendismálaráðið hevur í skrivi dagfest 15. november 2012 góðkend endurskoðaða byggisamtyktina fyri Tvøroyrar Kommunu.Tvøroyrar Kommuna ...


text:
Nevndin í Róðrarfelagnum Knørri boðar við hesum til aðalfundar fríggjadagin 29. desember klokkan 17 í hølum felagsins í Tollbúðini.
Skrá fyri aðalfundin:
1. Val av orðstýrara og fundarskrivara
2. Formansfrágreiðing frá farna ári
3. Góðkenning av roknskapi
4. Innkomin mál
5. Val av nevnd, tiltakslimum og grannskoðara
6. Ymiskt
Uppskot til atkvøðugreiðslu skulu sendast við telduposti til rk@rk.fo í síðsta lagi fríggjadagin, 22. desember.
Vit heita á allar limir felagsins um at møta.
Vinarliga, nevndin.


text:
Orð: J.P. Gregoriussen
Lag 1: Regin Dahl
Lag 2: Tá eg verði stórur
1. Í Føroyum er hart um vetrartíð,
stormurin spælir um tindar,
skalvarnir hanga í brattari líð,
so hvassir leika teir vindar.
Her er tað land, sum mær hóvar.
2. Hart er í Føroyum, eg siga má,
tað nítur í merg á monnum,
ísurin brakar í hvørjari á,
hann glitrar á hørðum fonnum.
3. Við strendurnar er ikki minni hart,
har báran á lónni brýtur,
bylgjan kemur við rennandi fart,
seg høgt upp við berginum skjýtur.
4. Har millum hamrar, glyvur og gil
og brim, sum í fjøru brýtur,
har venjast Føroya unglingar til
tað verkið, sum dugandi nýtir.
5. Úti strevast teir hvønn ein dag,
teir ráman úr havinum súgva.
Um kvøldið teir fara í vinalag. –
Í Føroyum er vakurt at búgva.
6. Tøkk fái knokkur, sum húsini fyrst
fór opin innan at gera.
Tá stormurin leikar, og alt er fryst,
er hugnaligt inni at vera.
7. Í skemt verður mong ein løtan dvøld,
og lætt gongur føroyings tunga,
í dans stíga fólk hvørt halgikvøld,
har kvæðini lívliga runga.
8. Har dansa tey fegin kvinna og mann
saman sum systrar og brøður,
nei, ikki í sjálvari Keypmannahavn
so stuttligt er yvirhøvur.
Her er tað land, sum mær hóvar.Goym tekstin


text:
Ríkið
Ríkið (dansk: Riget) er ein danskt-framleidd sjónvarpsrøð í 8 pørtum, skapað í 1994 av Lars von Trier og samframleidd av Lars von Trier og Morten Arnfred. Teir fyrstu fýra partarnir vóru vístir á DR1 frá 25. november til 15. december 1994 og hinir partarnir, við heitinum Riget II, vóru vístir frá 24. november til 15. desember 1997. Sjónvarpsrøðin varð eisini víst í Føroyum hjá Kringvarpinum. Leikgongdin gongur fyri seg á Ríkissjúkrahúsinum í Keypmannahavn, sum av mongum verður nevnt Riget, harav kemur eisini heitið á sjónvarpsrøðini.
Ríkið hevur vunnið fleiri virðislønir, eitt nú fýra Bodil virðislønina og seks Robert virðislønina.
Innihaldsyvirlit
Týdningarmiklir leiklutir[rætta | rætta wikitekst]
Onnur leikandi[rætta | rætta wikitekst]
Keldur[rætta | rætta wikitekst]


text:
Hásummarið nærkast, og serliga í Svøríki verður gjørt nógv burturúr miðsummarinum, jóansøkuni.
Tá savnast sviar til veitslu, dansa kring maistongina og eta eina góða máltíð við snapsi afturvið. Og tað er eitt krav, at sild av bestu góðsku, er at finna á borðinum.
Og tað verður føroysk sild frá Tavuni í Leirvík, sum rættiliga nógvir sviar fara at seta tenninar í á miðsummarsfagnaðinum í ár.
Í fjør fekk Tavan eina sildakvotu, sum varð brúkt til at leggja í kryddlaka í tunnum eftir serligari svenskari uppskrift.
- Vit fingu uppsjóvarskipini úr Gøtu at fiska kvotuna fyri okkum, og so høvdu vit møguleika at velja sild av bestu góðsku burturúr til okkara framleiðslu, greiðir Johan Mortensen frá. Hann er ráðgevi hjá Tavuni í hesi framleiðsluni.
Í hesum døgum er Johan Mortensen í Svøríki saman við stjóranum á Tavuni, Ingvar Joensen, fyri at fylgja við, hvussu víðariframleiðslan av teirra sild fer fram.
- Tað eru øgiligar nøgdir, sum skulu til bara fyri at nøkta tørvin bara í samband við jóansøkuheldið her í Svøríki. Mett verður, at 10 milliónir porsjónir av kryddsild verða seldar bara til hetta eina kvøldið, greiðir Johan Mortensen frá.
Og umboðini frá Tavuni kundu fegnast um, at teirra vøra varð væl móttikin. Sildin úr Føroyum verður mett at vera av allar bestu góðsku, og kann verða seld sum sokallað matjes-sild, har heilt serlig krøv verða sett til smakk, fastleika og dygd annars.
Eitt av endamálunum við Svøríkistúrinum hjá Ingvar Joensen og Johan Mortensen er eisini at gera nýggjar avtalur fyri komandi ár.
Kryddaðu sildafløkini frá Tavuni verða skorin í bitar og pakkað í størri og minni porsjónir á frabrikkum hjá keyparunum í Svøríki.


text:
Útgivið tann: 21.10.2013
Samsvar millum grundlið og umsøgn (Marius Staksberg)
Skrivað hevur: Jógvan Andersen
Í føroyskum er samsvar millum grundliðin og umsøgnina í tali. Er grundliðurin eintal, má umsøgnin eisini vera eintal, t.d. Hann syngur, og er grundliðurin fleirtal, má umsøgnin vera fleirtal, t.d. Teir syngja. Men við hvørt, tá ið grunliðurin er eitt orð, sum innihaldsliga sipar til fleiri fólk, t.d. tónleikabólkar og ítróttalið, kemur bland í. Eitt nú kann vera sagt: Driv spæla til dans í kvøld. Men Driv er eintal, hóast fleiri tónlekarar eru í bólkinum, og tað rætta er tí: Driv spælir til dans í kvøld. Og tað er tí heldur ikki rætt at siga eitt nú: Liverpool vunnu á Everton, tí sjálvt um fleiri leikarar eru á liðnum, er Liverpool eintal. Tað eigur tí at vera: Liverpool vann á Everton.


text:
« Aftur til yvirlit
Dansibandsfestivalur í Vági
Forsølan til Dansibandsfestivalin í Vági er byrjað!
Sparið 200 kr. við at keypa vikuskiftispass áðrenn 1. mars !
Dansibandsfestivalurin bjóðar øllum dansi-áhugaðum føroyingum til Vágs til dans fríggjakvøld og leygarkvøld, til brunsj og grillkvøld, dansibandsgudstænastu og ikki minst hugna og gestablídni. Dansibandsfestivalur er í Vági 4. og 5. mai 2018.
Íroknað vikuskiftispassinum er:
Dansur fríggjakvøldm, gongutúrur / rørsluátak leygarmorgun, brunsj leygardag, grillkvøld við felagssangi leygarkvøld, og dansur leygarkvøld
Vikuskiftispass fáast á Billett.fo
Fram til og við 28. feb. 2018 kosta vikuskiftispassini 600 kr. + 20 kr. í avgjaldi, tvs. 620 kr.
Og frá 1. mars 2018 kosta vikuskiftispassini 800 kr. + 20 kr. í avgjaldi, tvs. 820 kr.


text:
Jens Hákun Leo
17.02.2017 - 16:10
Tíðindi > Vinna & Tøkni > Gransking
Tá freistin at søkja stuðul úr Granskingargrunninum var úti á middegi mikudagin, vóru 42 umsóknir komnar inn.
Hetta stendur at lesa á heimasíðuni hjá Granskingarráðnum, sum herundir vísir á, at 24 kvinnur og 18 menn standa sum verkætlanarleiðarar í teim innkomnu umsóknunum. Hetta er á leið sama býti sum undanfarin ár.
Í fjør komu einans 26 umsóknir inn um stuðul úr Granskingarráðnum, sum er tað lægsta í nógv ár, meðan tað í 2014, t.e. fyri trimum árum síðan, harafturímóti komu inn 48 umsóknir um granskingarstuðul, sum er tað mesta nakrantíð.Helmingurin av umsóknunum, sum komu inn hesaferð, er til ph.d. verkætlanir, meðan hinar eru til aðrar styttri ella longri verkætlanir.Umsóknirnar eru, sambært Granskingarráðnum, bæði frá føroyskum og útlendskum granskarum. Flestu umsóknirnar eru frá føroyingum, ið búgva í Føroyum ella uttanlands, men eisini eru umsóknir frá útlendingum, ið búgva í Føroyum, og frá útlendingum, ið ikki búgva í Føroyum.
Treytin fyri at fáa stuðul úr Granskingargrunninum er, at umsøkjarin skal vera føroyingur, ella at verkætlanin skal hava tilknýti til føroyskar granskingarstovnar ella á annan hátt hava týdning í føroyskum høpi.
Umsóknirnar eru spjaddar á øll seks økini, sum til ber at søkja á: Heilsa, Náttúra og náttúrutilfeingi, Mat, Mentan, Samfelag og Tøkni.
Søkt verður um góðar 37 milliónir kr í stuðli. Granskingargrunnurin hevur umleið 7,3 milliónir kr. tøkar at býta út til granskingarverkætlanir í hesum umfarinum.
Heimasíðan hjá Granskingarráðnum sigur, at nú verður farið undir at kanna umsóknirnar fyri at vita, um tær lúka formligu treytirnar. Síðani skulu útlendskir serfrøðingar finnast, sum skulu meta um vísindaligu góðskuna í umsóknunum. Endaliga viðgerðin av umsóknunum verður í mai.
Tilsamans eru næstan 200 verkætlanir stuðlaðar úr Granskingargrunninum, síðani hann var settur á stovn. 14 granskingarverkætlanir eru stuðlaðar úr Sjúkrakassagrunnunm síðani 2014.


text:
Hevur tú eina hátíð at halda saman við vinum og skyldfólki, so kunnu vit her á Hotel Føroyum lætta um dagin og skipa soleiðis fyri, at tú og tíni kæru kunnu savnast og fáa ógloymandi minnir frá degnum.
Vit eru fús at hjálpa. Í samráði við teg hjálpa vit við øllum – Umframt at svara vanligum spurningum viðvíkjandi hátíðarhaldinum, rigga vit hølini til, bíleggja innivist og taka atlit at serligum tørvi í matgerðini, um tað er neyðugt, og syrgja fyri at alt er upp á pláss.
Vit vísa fegin runt og greiða frá, hvussu vit kunnu hjálpa, næstu ferð tit skulu hava eina veitslu ella eitt hátíðarhald.


text:
Heldur soltið
við nýggjum tilfari hjá okkum seinastu dagarnar. Orsøkin er tann, at vit eru í Føroyum
! Vit hava tað sum blomman í egginum
; vitja vinfólk og familju, hugna okkum og eta góðan mat. Og tá vit ikki gera tað, lesa vit yrkisbókmentir.
Fyri einum ári síðani var støðan eitt sindur øðrvísi. Várið var komið til Keypmannahavnar, og Knút og eg vóru á Lækkerier
á Borgergade. Sum tit síggja á myndunum var maturin leskiligur - vit fingu rugbreyðstvíflís við tun, jogurt við músli, køka við myntu og sjokulátu og Oreo ostatertu. Serliga køkurnar vóru lokkandi, og Lækkerier hava altíð eitt stórt úrval av leskiligum køkum.
Vitja Lækkerier á FB her


text:
Seinastu jóladagarnir hava bjóðað uppá heimligan hugna, nógv gott at eta, vitjanir og gleði. Jólaaftan vóru nógvir pakkar undir trænum, og alt hetta omanfyri (og meira til) var til mín. Eg eri so glað fyri alt. Laterna Magica eftir Ingmar Bergman verður tann 12. bókin sum eg fari at lesa í ár (sí hetta postið frá fyrr í desembur)
Lætt og leskiligt, 4arin // Moonrise Kingdom // Oceans 11, 12 og 13 // Allir 8 Harry Potter filmarnir // Nomess skuffur // Laterna Magica, Ingmar Bergman // It, Alexa Chung // L'Occitane hondkrem // Moroccan Oil treatment // Chelsea boots frá Topshop // Skóleistar // Fremmandamaðurin, Albert Camus // 4D, Sissal Kampmann // Prædikarin, Jógvan Isaksen


text:
Myndir frá 60 inum
Eiga tit, ella vita tit onkran sum eigur myndir av Árnfirðingi, so hevði heimasíðan fegin vilja fingið kopi av hesum, sum skal brúkast til søgu felagsins.
Myndirnar hevur Nicolina Justinussen, tikið.
Hesar 3 myndirnar eru tiknar í Árnafirði.
1 2 3
Mynd.: nr. 1
Frá vinstru
- Símun Michael Poulsen (Dahl)
- Mikkjal Mikkelsen
- Jóan Pauli Hendriksen
- Hanus Poulsen
- Torleif D. Justinussen
- Sámal Jákup Mikkelsen (Akki)
- Sigvard Steffensen (Sivar)
- Petur Pauli Poulsen
- Hans Andrias Olsen


text:
Privatur stuðul hevur alstóran týdning fyri, at Berin kann at hjálpa flest møguligum børnum, ungum og familjum teirra.
Stuðla Beranum á konto 6460 1655363
Ella tekna teg sum lim og stuðla við 200 kr. árliga. Tekna teg sum lim við at skriva til info@berin.fo
Mamma mín Eg standi framman fyri vaskinum í køkinum og hyggi í lítla speglið, sum hongur beint uppiyvir - tað kann ikki passa - eg síggi meg sjálva í speglinum, síggi at tað eri eg, men tað følist, sum tað ikki eri eg..... vil ikki, at tað skal vera eg. "Tú kanst gott fara inn í stovuna" sigur
"Du holdt om mig, du krammede mig. Du var en engel, du er en engel. Du holdt om mig, du sang for mig. Vi grinte sammen, vi sang sammen. Du holdt om mig, du kildede mig. Du kiggede på mig, jeg kiggede på dig. Du holdt om mig, du kyssede mig. Du sagde godnat, jeg sagde godnat. Du holdt om mig, du
''Eg hevði ynskt at eg var hjá tær. Har alt er gott. Har eingin sorg er, eingin ótti, eingin pína. Har alt er fagurt. Einki at hugsa um, og einki at vera bangin fyri. Har ljósareyðir dagar eru. Allar dagar. Eg hevði ynskt at tú vart hjá mær. Har tó ikki alt er gott. Har sorgin er, ót
''Gull tár, hava eina so stóra gleði. Eg hevði gull tár. Silvur tár, hava ein stóran tryggleika. Eg hevði silvur tár. Svørt tár, hava eina stóra sorg. Eg havi svørt tár. Reyð tár, hava ein ótta fyri lívinum. Eg havi reyð tár. Blá tár, hava vónloysi. Eg havi ikki blá tár.'' Døgg ♥
“Eg vildi ynskt, at eg kundi tikið eina mynd av pápa mínum, beint áðrenn hann doyði, og víst honum hana fyri langt síðani, so hevði hann kanska hildið uppat at roykt!” Annika 11 ár


text:
Leygardagin 5. juni kl. 13 tók felagsliðið hjá NSÍ/B68 gentur 14-17 ímóti Eb/Streymi við Løkin.
Dysturin var rættuliga javnur, men tá ið fyrri hálvleikur var hálv runnin, megnaði Nsí/B68 at leggja seg á odda við einum máli frá Mirjam F. Davidsen. Og tað var eisini hálvleiksstøðan.
Seinni hálvleikur byrjaði eisini javnur. Men aftur megnaði NSÍ/B68 at skora eitt mál, sum Dania A. Olsen skjeyt í málið. Beint aftaná tað fekk EB/Streymur eitt mál, sum Íðun skjeyt beint framm við málmanninum og í málið. Nú var støðan 2-1 til NSÍ/B68.
Eina løtu aftaná tað skjeyt Rut Jacobsen eitt innlegg, sum so Mirjam F. Davidsen smekkaði í málið. Og løtu seinni tekur Mirjam F. Davidsen túrin fram eftir síðuni og leggur bóltin inn til Daniu A. Olsen, sum so leggur ein trillara til Hallbjørg, sum so smekkar bóltin inn í máli.
Dysturin endaði 4-1 til Nsí/B68.
Frásøgn: Tanja Huneck


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Arbeiði á Niðara Vegi – niðurtøka av sethúsum
09.04.2015
Fríggjadagin 10. og leygardagin 11. apríl verða sethúsini á Niðara Vegi 53 tikin niður.
Í samband við niðurtøkuna verður Niðari Vegur stongdur fyri allari ígjøgnumkoyrandi ferðslu.
Arbeiðsøkið strekkir seg frá Niðara Vegi 51 og inn um Niðara Veg 53.
Økið verður uppmerkt, og óviðkomandi skulu ikki fara inn á uppmerkta økið.
Niðurtøkan verður framd við eini stórari gravimaskinu, sum kemur at standa á sjálvum vegnum. Umframt gravimaskinuna koma eisini lastbilar at koyra til og frá økinum við ruskbingjum.
Tá tað omanfyri stendur, at Niðari Vegur er stongdur fyri ígjøgnumkoyrandi ferðslu, skal hetta skiljast soleiðis, at tað umfatar alla ferðslu, tvs. akfør, súkklur og fólk til gongu.
Av tí, at arbeitt verður við stórum amboðum, skal grannalagið rokna við, at tað kemur at vera nógvur larmur, ímeðan arbeitt verður.
Fríggjadagin verður arbeitt leingi! Byrjað verður kl. 800á morgni, og arbeitt verður til kl. 2100.
Leygardagin verður byrjað umleið kl 900, og arbeitt verður til kl 1200, um alt gongur sum ætlað.
Leygardagin kl 1400 verður Niðari Vegur opin aftur fyri ígjøgnumkoyrandi ferðslu.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Koyriforboð
Klippikortið er strangari fyri nýggjar bilførarar, sum hava havt koyrikort styttri enn trý ár. Ert tú nýggjur bilførari, fært tú koyriforboð, um tú fært tvey klipp í koyrikortið innan fyri trý ár.
Fært tú koyriforboð, skalt tú lata koyrikortið frá tær. Tú kanst í fyrsta lagi koyra bil aftur, tá tú hevur:
- havt sjey ástøðistímar og átta koyritímar hjá einum koyrilærara og
- staðið eftiransandi koyriroynd, t.v.s. bæði ástøðisroynd og koyriroynd
Tú mást sjálv/ur rinda fyri frálæru og roynd.
Ásetingin um tvey klipp er galdandi, til tú hevur havt koyrikort í trý ár.


text:
Fótbóltssamband Føroya
At enda snýr tað seg um at sparka bóltin í málið og vinna, men fótbóltur er nógv meira enn bert eitt spæl. Fótbóltur er undirhald og ein uppliving, ið skal kunna deilast á netinum, meðan blóðið er heitt, og bólturin framvegis rullar.
Hesum skal Føroya Tele slóða fyri í framtíðini, so føroyski fótbóltsfjepparin fær eitt farnet í heimsklassa, meðan hann er til dyst.
Føroya Tele er ein av høvuðsstuðlunum hjá FSF, og samstarvsavtalan inniber, at Føroya Tele er farið undir eina tilgongd at styrkja farnetið á Tórsvølli og kring fótbóltsvallir, har ið tørvur er á tí.
Fyrsta byggistigið varð farnetið á Tórsvølli, tí Tórsvøllur er skansi okkara, tá heimsins fótbóltsstjørnur vitja. Nú er skansin styrktur, so øll eru sambundin í eitt sterkt og framkomið farnet frá Føroya Tele. Soleiðis kunnu vit í felag umboða Føroyar við myndum og dagføringum á netinum.
Netsamband er týdningarmikið, og tí er næsta byggistig at styrkja netið, har ið tørvur er á tí, á øðrum fótbóltsvallum kring landið. Hetta fer avgjørt at gagna áskoðarum og møguleikanum at senda og stroyma frá dystum, og hetta fer at gera samlaða upplivilsið hjá øllum, sum eru um fótbóltin í Føroyum, nógv betri.


text:
Áki Bertholdsen 10.02.2018 (12:02)
Hátíðardagur í Hovi í morgin
Mikudagin, 14. Februar, verður kirkjan í Hovi 75 ár, og tað verður hátíðarhildið í morgin. Í hesum sambandi verður hátíðargudstænasta klokkan 12. Var Patrick de Neergaard, prestur, prædikar. Tilstaðar verða eisini aðrir prestar í Suðuroy og nakrir av gomlu prestunum, umframt umboð fyri myndugleikarnar í Havn.
Eftir gudstænastuna verður borðhald fyri eini 175 fólkum í skúladeplinum.
Hátíðargudstænastan verður send beinleiðis á internetinum og hon kann síggjast og hoyrast við at trýsta HER
Hovs Kirkja hevur annars eina sermerkta søgu við tað, at hon var upprunaliga bygd í Vági, har hon stóð til í 1943.
Á heimasíðuni hjá Fólkakirkjuni stendur, at vágbingar høvdu í umbúna at byggja nýggja kirkju og tí fekk kirkjuráðið í Vági ein fyrispurning frá kirkjumyndugleikunum um at lata hovbingum ta gomlu kirkjuna í Vági, sum varð bygd í 1862 og sum stóð á Kirkjukletti, har gamli kirkjugarður í Vági, er, mitt í bygdini.
Hetta var í 1914 og vágbingar játtaðu at lata hovbingum kirkjuna fyri einki. Men drúgv tíð gongur, til kirkjan í Vági verður tikin í brúk. 25 ár seinni, tann 19. februar 1939, verður nýggja kirkjan í Vági vígd, og ikki fyrr enn tá verður klárt at taka gomlu kirkjuna á Kirkjukletti niður, og flyta hana til Hovs.
Upprunaliga var tað íslendingurin Guðbrandur Sigurðson, ið stóð fyri arbeiðinum at smíða kirkjuna á Kirkjukletti í Vági. Hon var 13 alin long og 6½ breið við 9 stólum mannfólkamegin og 8 stólum konufólkamegin.
Teir, sum stóðu fyri arbeiðinum at taka gomlu kirkjuna á Kirkjukletti niður, vóru arkitekturin Johan Hofgaard og Johan Hammer, timburmaður. Teir tóku bretti fyri bretti niður og merktu tey. Sama var við bjálkunum. Síðan var alt tilfarið koyrt í lastbili út á kaiina í Vági, har tað varð flutt við skipi til Hovs.
Alt tilfarið varð borið niðan á tað staðið, sum hovbingar rópa Innan Glyvur. Grund varð laðað, og kirkjan sett upp aftur av nýggjum.
Umframt arkitektin Hofgaard og Johan Hammer, hjálptu Leivur Jespersen og Hans Pauli Luid við at smíða kirkjuna upp aftur av nýggjum. Tá ið kirkjan stóð á Kirkjukletti hevði hon flagtak, men tá ið hon varð bygd av nýggjum, løgdu teir galvaniserað jarntak á. Síðani hevur kirkjan tó aftur fingið flagtak.
Tann 14. februar 1943 var sum vera man stórur dagur í Hovi, tí tá varð kirkjan vígd. Gulak Jacobsen, sum var fyribils settur próstur, vígdi hana.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Felagið
Føroyingafelagið á Fyn er stovnað fyri at savna allar føroyingar á Fyn.
Tað er ikki brúk fyri einum føroyingafelagi á sama hátt sum fyrr. Føroyingar uttanlands hava tað nógv lættari at fáa samband við aðrar føroyingar, so eitt føroyingafelag hevur ikki sama stóra leiklut á tí økinum meira. Alnetið og aðrir nýmótans hentleikar hava ført til tað, men tó skal sigast, at tað enn er brúk fyri einum føroyingafelagi, tað skal bara laga seg til teir nýggju leiklutirnir.
Tað er hetta Føroyingafelagið á Fyn er við at gera, tað er í gongd við blíva ein tíðarhóskandi felagsskapur, ið hevur allar nútímans hentleikar í krevst av einum tílíkum felagi.
Henda tíðarhóskandi heimasíða ger tað lættari at fáa kunnandi tilfar almannakunngjørt, umframt at sambandið við limir felagsins er lættari at viðlíkahalda, hon ger at felagið eisini lættliga kann samskifta og lýsa við ymiskum, og á tann hátt gera felagið sjónligari.
Orsøkin til at felagið nú hevur tikið sær navnið "Føroyingafelagið á Fyn" er tann, at felagið hevur limir kring alt Fyn, umframt at tað var upprunanavn felagsins.


text:
Hendan síðan kann eisini síggjast í fullari stødd á live.faroechess.com Your browser does not support inline frames or is currently configured not to display inline frames.Les meira »
Klaksvík Chess Festival 20.-26. juli 2010
Enn ber til at verða partur at stóra talvtiltakinum í Klaksvík 20 – 26 juli. Talvfestivalurin fevnir um 2 kappingar.
Umframt Heini Olsen Memorial - sum er ein allir móti øllum GM-kapping – verður ein opin talvkapping, har øll kunnu luttaka. Tað serstaka við opnu kappingini er, at heili 11 konufólk telva við. Kappingin er ókeypis, men tó eru frálíkir vinningar.Les meira »
Helgi, suvirenur Grand Prix vinnari 2010 !
IM Helgi Dam Ziska, úr Tórshavn, dróg enn ein snøggan og sera tryggan Grand Prix sigur til høldar, tá Finalan 2009/10 varð telvað í hølum Havnar Telvingarfelags, fríggjakvøldið. Annað árið á rað. Eftir 10 kappingar í kappingarárinum, har 5 tær bestu eru avgerðandi fyri endastøðuna, vann Helgi kappingina við 34 stigum av 35 møguligum. Sannførandi.Les meira »
Innbjóðing: GRAND PRIX FINALA 2010
Finalan í Grand Prix kappingini 2009/10, verður telvað í hølum Havnar Telvingarfelags, fríggjadagin 2. juli, kl. 18.00.Les meira »
Havnin tvífelt FM-GULL !
FM FINALA 2010 – Liðkapping fyri skúlaungdóm !
FM FINALAN 2010 í liðkappingini fyri skúlaungdóm, verður telvað í Kollafjarðar skúla, fríggjadagin 18. juni, kl. 17.00.
Kappingin er skipað í tveimum aldursbólkum: 4 fl. og yngri og 5. fl. og eldri, har fýra telvarar manna liðini, umframt evt. í mesta lagi 2 skiftisleikarar.
Innleiðandi kappingar hava verið í Klaksvík og Kollafirði.Les meira »
Til allar tíðir goymdur í talvhjarta Føroya


text:
Røða hildin á tiltaki um trivnað fyriskipað av Fuglafjarðar kommunu 5. mai 2011. Sí eisini greinina á heimasíðuni hjá Fuglafjarðar kommunu. Eisini hava tíðindi verið á Portalinum um hetta.
Trivnaður er bæði nakað subjektivt og nakað yvirskipað. Tað krevjast karmar fyri at skapa trivnað, men tað krevur eisini eina tulking frá einstaklingunum sjálvum, tí í síðsta enda snýr trivnaður seg um at menniskju merkja sálarliga vælveru, og hetta er sum vera man ikki lætt at seta upp í ein formul. Tó má staðfestast, at fyri flest øll normal menniskju krevur trivnaður social netverk. Eftir at hetta er sagt, verður hugtakið tó sera óhondgrípiligt og torført at hava við at gera. Tað er sum við so nógvum øðrum mangtumfevnandi hugtøkum, at tey missa bit og fáa ymiskan týðning alt eftir hvønn ein tosar við.
Man kann skilja trivnað á sera nógvar hættir, og eins og við so nógvum øðrum samfelagsviðurskiftum er eitt ávíst spenni millum hvussu ymisk fólk fata trivnað. Man kann seta hetta upp í eina rúgvu av spenningsfeltum, men tey mest áhugaverdu eru eftir mínum tykki hesi:
1) Staðbundið >< mobilt
2) Fysiskt >< virtuelt
3) Einstaklingar >< kollektiv
4) Náttúra >< mentan
5) Heim >< bygd
1) Trivnaður kann bæði byggja á ein staðbundnan (lokalan) platform, ið tekur støði í einum geografiskt avmarkaðum øki. Umvent vita vit jú, at stórur partur av trivnaðinum hjá fólki í m.a. Fuglafirði er bygdur á mobilitet. Hetta hevur vanliga nakað við aldur at gera, tí vanliga hava vaksin størri sjónarring og størri flytføri enn børn. Steintór Rasmussen segði hetta so væl í vakra sanginum Rósa: “sum barn var heimurin bygdin, sum ung eitt oyggjaland, nú hevði hon hug at ferðast, út at síggja seg um”. Men tað hevur eisini nakað við ættarlið at gera, tí vit kunnu ikki vænta, at øll virðini og dreymarnir hjá uppvaksandi ættarliðunum eru tey somu sum tey hjá eldru ættarliðunum.
2) Trivnaður kann harumframt byggja á antin ein fysiskan ella ein virtuellan platform. Spurningurin er bara um socialu netverkini skulu vera beinleiðis ella umvegis onkran miðil, t.d. Internetið. Virtuelli veruleikin nýtist ikki at vera minni socialur enn tann fysiski (“kropsreelli”) veruleikin, bara socialur á ein annan hátt.
3) Hetta leiðir yvir í tann næsta spurningin, um trivnaðurin verður baseraður á einstaklingar ella á kollektiv. Sum sagt er tað ikki so einfalt sum summi vilja gera tað til, at virtuellir platformar føra til einsemi. Heldur ikki má man billa sær inn, at einsemi er ein mótsetningur til trivnað. Fólk eru so ymisk, og tað er ymiskt hvønn tørv fólk hava á at vera ávikavíst eina og í felagsskapi. Hjá normalum menniskjum vil tað altíð vera ein blanding av báðum, men tað vil variera nógv alt eftir persónligheitstypu.
4) Eisini er tað ymiskt hvussu stóran tørv ymisk fólk hava á mentanarupplivingum ávikavíst náttúruupplivingum. Hóast hugtakið trivnaður ofta verður nýtt sum synonym fyri mentan, so er tað ikki so einfalt.
5) At enda skal nevnast, at samvera ikki í stóran mun nýtist at inkludera onnur í lokalsamfelagnum enn familjuna. Tað kann saktans hugsast, at summi trívast fullvæl, tó at tey ikki mingla serliga nógv við tað størra lokala kollektivið. Kanska hava tey eitt netverk, ið gongur heilt aðrar leiðir enn tað man vil vænta út frá einum staðbundnum sjónarmiði, t.d. gjøgnum Internetið.
Orsøkin til at eg nevni alt hetta, er fyri at kommunan ikki gloymir, at trivnaður ikki er tað sama sum “kollektiv lokalmentan”, tó at mær tykist, at tað sum oftast er hetta fólk meina við, tá tey tosa um “trivnað”. Í lýsingini til hetta tiltak verður nevnt, at “tey evni, sum her vera tengd at trivnaði, eru mentan, ferðsla, fríðkan, ungdómur, barnafamiljur, eldri fólk og Mentanarhúsið”. Tað er frálíkt at yvirskriftir verða settar á, men fólk flest vilja hugsa hesar yvirskriftir út frá einum lokalum sjónarhorni, meðan eg vil vísa á, at hesi hugtøk eisini mugu skiljast út frá einari mobilari tankagongd.
Ein býur sum Fuglafjørður skal skapa rúm fyri ymiskum slagi av trivnaði, og av røttum átti kommunan javnan at spurt sínar borgarar um hvat tey seta prís upp á ella kanska sakna. Hetta kann gerast við einari púra vanligari spurnakanning, og tá koma eisini nøkur sjónarmið fram frá teimum meiri tigandi borgarunum.
Eg eri tó samdur í, at tað er neyðugt at blása nýtt lív í ta kollektivu lokalmentanina, bæði tí at hetta vil geva borgarunum nøkur eyka trivnaðaraspekt, ið vilja lyfta samlaða trivnaðin enn longur upp. Harumframt kann hetta uppbyggja fatanina av, at Fuglafjørður er eitt stað har fólk trívast. Tað er kanska banalt at staðfesta tað, men eitt er, at tingini eru í lagi, eitt annað er at fólk vita at tingini eru í lagi. Hetta er langt frá altíð samanfallandi. Millum avsendara og móttakara liggur altíð ein tulking, ið avskeplar samskiftið – til tað betra sum til tað verra.
Um til ber at skapa eina fatan av, at Fuglafjørður framvegis er ein mentanarbygd, so vil hendan diskursin eisini breiða seg til onnur støð og kann harvið skapa gróðrarbotn fyri tilflyting.
Strukturarnir víðkast – fatanin má fylgja við
Vit eru von at hugsa býir sum Fuglafjørð út frá einum staðbundnum perspektivi. Fuglafjørður er vaksin upp sum markatalsbygd, gjørdist sjálvstøðug sókn og kommuna. Í eldri tíðum var Fuglafjørður ein miðstaður, ið skapti búskaparlig livikor fyri fólki og harvið dró fólk til frá øðrum økjum, har livikorini ikki longur vóru nøktandi. Hetta er langt síðani broytt, tí nú kunnu fólk búgva aðrastaðni, men framvegis arbeiða á teimum arbeiðsplássum, ið finnast innanfyri kommununa.
Í dag vil eg heldur venda tí á høvdið og spyrja um íðnaðurin eintýðugt er gagnligur fyri Fuglafjørð, ella um býurin eftirhondini er vorðin so domineraður av íðnaði, at talan ikki longur eru um ein bústaðarbý við tilknýttum íðnaðarøki, men um ein íðnaðarbý við tilknýttum bústaðarøki. Og hugsa vit regionalt kunnu vit venda tí og siga, at Fuglafjørður er vorðin til íðnaðarøkið í Eysturoynni, meðan onnur støð taka sær av øðrum, “bleytari” funktiónum. Sjálvur haldi eg, at fuglfirðingar hugsa heldur nógv um íðnað og heldur lítið um trivnað. Mær tykist sum at Fuglafjørður framvegis er domineraður av eini íðnaðardiskurs, og tað er tørvur á í størri mun at uppbyggja eina mentanardiskurs.
Vit kunnu ikki longur bara síggja trivnað sum eitt lokalt fenomen. Eisini trivnaðurin verður regionaliseraður og globaliseraður. Til dømis munnu tað vera tey fáu, ið einans ganga upp í ÍF á fótbóltsøkinum. Tey flestu fylgja eisini dagliga gongdini hjá teirra yndisliðum í útlendskum fótbóltsdeildum, United, Liverpool, Barcelona o.s.fr.. Tað er jú eisini mentan, tað er jú eisini trivnaður. Tað má eisini respekterast, hóast tað uttan iva er við til at taka megi og fokus frá øðrum mentanaraktivitetum í lokalsamfelagnum. Og tað snýr seg ikki bara um fótbólt, men um øll møgulig sløg av mentan, ið tey seinnu árini eru flutt yvir á aðrar platformar enn teir lokalu. Tónleikur, filmur og sjónleikur eru langt síðani farin frá sjónleikarahúsinum til sjónvarp og internet og harvið burtur frá tí “kollektivu lokalmentanini” til meiri einstaklingakendar og privatar samanhangir.
Alt hetta setir heilt nýggjar standardir fyri trivnaðin í einum staði sum Fuglafirði. Men tað er eitt tvíeggjað svørð. Partvíst er økti mobiliteturin – bæði tann fysiski og virtuelli – við til at fjøltátta tilboðini hjá fólki, ið búgva her. Hetta økir harvið um møguleikarnar hjá ymiskum fólki at trívast her í býnum, men tað merkir tíverri eisini, at mentanin verður fragmenterað, og harvið verða lokalu mentanartilboðini veikari. Mobiliteturin er ein háttur at skapa trivnað, men tað kann tíverri merkja, at lokalu støðini spakuliga missa meining.
Enn hevur Fuglafjørður ein sterkan identitet, og býurin hevur eisini nógv ting, ið samla fólk. Neyðugt er ikki bara at hugsa lokalt, men eisini góðtaka, at trivnaður í Fuglafirði má samla mentanartræðrir aðrastaðni frá økinum. Tað er tíð upp á at ásanna, at tað er torført at halda eitt fjøltáttað mentanartilboð, ið einans byggir á Fuglafjørð. Meiri átti at verið gjørt fyri at fingið vitjandi aðrastaðni frá til tey tiltøk, ið felagsskapir í Fuglafirði skipa fyri. Við at samla áhugað frá grannabygdum upp, kundi man harvið skapt betri fíggjarligt grundarlag.
Kommunan má vera proaktiv?
Tað, ið hetta kvøldið snýr seg um, er at elva fram inspiratión til hvat kann gerast fyri trivnaðin í Fuglafirði. Tað er sera kærkomið, at Fuglafjarðar kommuna skipar fyri einum degi sum hesum, tí tað kann partvíst leiðbeina politikarunum í hvørji tilboð skulu veitast, men harumframt eigur tað at vera við til at fáa borgararnar at hugsa nýtt og at netverka.
Yvirskipað kann Fuglafjarðar kommuna arbeiða á ymiskum stigum fyri at tryggja eitt livandi kollektivt lokalmentarlív: 1) Sum veitari av lokalum mentanartilboðum, 2) við at veita karmar fyri lokalari mentan og 3) við at ítaluseta lokalu mentanina. Leikluturin hjá eini kommunu er vanliga at skapa karmar fyri mentanini, t.d. at tryggja góð og bílig hølisviðurskifti, vallir o.s.fr. Men eisini verða ávísar tænastur veittar beinleiðis av kommununi sum m.a. barnagarður, bókasavn, svimjihylur og kvøldskúli, tó at slíkar veitingar vanliga verða suppleraðar við brúkaragjaldi.
Hinvegin verður gjørt alt ov lítið við at ítaluseta lokalu mentanina. Eitt er at tilboð eru tøk, men tað má eisini skapast ein tilvitska millum fólk um hetta. Sum nú er verða tilboðini útboðin, og so verður vónað, at borgararnir taka undir við tí. Hetta er eisini fínt, men kommunan átti at lagt seg eftir at aktivera fleiri til at gagnnýta facilitetirnar. Tað er ikki nóg mikið bert at kunna á heimasíðuni og á svørtutalvu. Tá fólk skulu rekrutterast til trivnaðartilboð er neyðugt at gera kampanjur, ið málrættað royna at vekja áhuga millum ynskta málbólkin. Tað er jú ikki soleiðis, at øll lata seg kunna á sama hátt, og tað er neyðugt at kunna gjøgnum teir miðlarnar, ið eru mest effektivir í mun til málbólkin. Hetta kann eisini krevja at tilboðini verða latin í á ein eggjandi hátt, tí sum áður nevnt bjóðar nútíðarsamfelagið eina ørgrynnu av trivnaðartilboðum á alskyns platformum – ikki minst á teimum virtuellu. Tað krevur nógv at fáa uppmerksemi í dagsins samfelagi.
Her hugsi eg ikki bert um tey tilboðini, ið kommunan bjóðar. Kommunan eigur eisini at hjálpa teimum feløgum, ið hava nakað at bjóða, at koma út við sínum boðskapi. Kommunan eigur snøgt sagt at samla saman vitan um hvat hendir í kommununi og samskifta hetta víðari út til borgararnar. Alternativið er, at tað verða teir somu sosialu cirklarnir, ið gagnnýta tilboðini, meðan onnur hava trupult við at orientera seg.
Nøkur konkret hugskot til átøk
Eg vil at enda koma við nøkrum hugleiðingum um hvørji átøk kunnu gerast av kommununi fyri at styrkja um kollektivu lokalmentanina.
1) “Mentanarsamskipari”. Fuglafjarðar kommuna átti at havt ein mentanarsamskipara við fleksiblum arbeiðstíðum og fleksiblum arbeiðsuppgávum. Talan má vera um eina høgguslokkatypu, ið dámar væl at fáast við sera ymisk fólk og sera ymiskar uppgávur.
2) “Diskursivt mentanararbeiði”. At tosa lokalu mentanina upp, gera vart við mentanartilboð og generelt at halda mentanina sjónliga bæði í lokalsamfelagnum og úteftir.
3) “Spurkaningar um ynski borgaranna”. Tá man spyr borgarar vil man ofta hoyra tey, ið tora væl at siga sína meining, meðan hini antin ikki tíma ella tora at úttrykkja seg. Við einari anonymari spurnakanning kundi man fingið sjónarmið fram, ið politikarar og fyrisiting ikki vanliga koma fram á, heldur ikki við hoyringstiltøkum sum hesum.
4) “Netverksmøguleikar á mentanarøkinum”. Kommunan eigur javnan at bjóða inn til hugnaligar netverksfundir av meiri óforpliktandi slagi. Málið má vera at kveikja og inspirera, ikki at “lokka” fólk til at gera nakað, ið tey kanska ikki í veruleikanum hava hug til.
5) “Eitt mentanarhús til fólk og feløg”. Mentanarhúsið eigur grundleggjandi at drívast sum eitt aktivitetshús, ið lokalir mentanarfelagsskapir kunnu gagnnýta til serlig tiltøk, tá felagshølini verða ov trong. Tað skal vera ómakaleyst og ókeypis/bíligt at koma inn í húsið, ja feløgini eiga at kenna seg vælkomin.
6) “Mobilitetur til serlig høvi”. Um lokalar kreftir leggja stóra orku í at fáa tiltøk upp at koyra, kann kommunan stuðla við undirstøðukervi, t.d. við busstúrum til serlig høvi.
7) “Betri pláss fyri bleytar trafikantar”. Fuglafjørður er sum íðnaðarbýur væl gearaður til stór og tung akfør, men hevur minni at bjóða bleytum trafikantum: fótgangarum, barnavognum og súklum. Kommunan átti at skapað fleiri og betri samanhangandi býarrúm, har bleytir trafikantar kunnu hittast og skapa social rúm. Hesir bleytu trafikantar hava nógv lægri ferð og tí er størri møguleiki fyri at hitta fólk man ikki vanliga hevði steðgað upp og tosað við. Tað átti at verið møguligt at gingið heilt frá Toftabønum oman í Gjógvará uttan at farið tvørtur um ein koyriveg. Eisini er her vert at nevna eina gongu/súklu-teig millum Fuglafjørð og Kambsdal.
Hetta vóru bert nøkur innleiðandi hugskot, og eg vóni at fleiri spennandi hugskot koma fram. Vónandi fáa tit eitt gott hugarokskvøld øll somul
Sámal Matras Kristiansen,
Samfelagsfrøðingur